Bakal guru dari Semenanjung ditugas ke Sarawak perlu disaring rekod jenayah

Oleh: ARRIAN ZAYNE

KUCHING: Kerajaan persekutuan disaran membuat polisi mewajibkan saringan terperinci ke atas bakal guru yang akan ditugaskan ke Sarawak, tidak mempunyai rekod jenayah lampau.

Menteri Pembangunan Wanita, Kanak-Kanak dan Kesejahteraan Komuniti Datuk Seri Fatimah Abdullah berkata, polisi berkenaan sebagai tapisan bahawa mereka tidak mempunyai rekod jenayah lampau terutama jenayah seksual.

Saranan ini jelas Fatimah berhubung kes seorang guru yang disyaki merogol dua pelajar di sebuah sekolah menengah di Bintulu baru-baru ini.

Suspek yang berasal dari Tumpat, Kelantan kini menghilangkan diri sejak 19 Julai setelah dua mangsa membuat laporan polis pada 27 dan 29 Julai.

“Memandangkan suspek masih belum ditemui saya mengharapkan pihak polis di negeri serta di Semenanjung Malaysia, Jabatan Imigresen dan Jabatan Pendidikan meningkatkan usaha mencari suspek untuk dibawa ke muka pengadilan,” tegasnya.

Fatimah berkata demikian dalam sidang media hari ini di pejabatnya di Bangunan Baitulmakmur Kuching.

Sementara Fatimah turut mendedahkan gaji guru berkenaan telahpun dibekukan dan pencarian oleh pihak berkuasa masih dijalankan.

“Pihak kita juga telah dimaklumkan mengenai tindakan yang diambil oleh pejabat pendidikan dan kes telah dimajukan kepada Lembaga Tatatertib Kumpulan Pengurusan dan Profesional, Jabatan Pendidikan Negeri Sarawak,” ujarnya.

Dalam pada itu Fatimah turut meminta siasatan menyeluruh dilakukan dengan tidak terhad kepada Seksyen 376 Kanun Keseksaan dan Seksyen 14(a) Akta Kesalahan Seksual Terhadap Kanak-Kanak 2017 (AKSTK).

“Ini adalah kes harapkan pagar pagar makan padi… guru sepatutnya menjadi tokoh yang berwibawa tetapi malang buat para pelajar yang menjadi mangsa,” katanya lagi.

Sementara, Fatimah memberitahu pihaknya sedia membantu mangsa dari segi kaunseling sebagai inisiatif meringankan trauma mereka.

Author

Media Variasi

View all posts

View all posts


Raja Permaisuri berkenan ambil anak angkat hidap Sindrom Werewolf

CYBERJAYA: Rezeki seorang anak kecil apabila Raja Permaisuri Agong, Tunku Azizah Aminah Maimunah Iskandariah berkenan mengambil kanak-kanak bernama Missclyen Anak Roland sebagai anak angkat.

Khabar itu dikongsikan oleh seorang wanita menerusi Facebook Kak Na yang memuat naik gambar surat istana bertarikh 10 Oktober 2023, berhubung pengambilan anak angkat itu.

“Waba’dah Ehwal Beta berhasrat untuk mengambil Missclyen sebagai anak angkat. Dalam hubungan ini, Beta akan memberikan perbelanjaan melalui Tuan sebagai penjaga bagi penggunaan persekolahan Missclyen.

“Selain itu juga Beta akan menanggung perbelanjaan bagi mengubati penyakit Hypertrichosis atau Sindrom Werewolf yang dihadapinya.

“Beta berharap dengan bantuan ini dapat meringankan sedikit beban Tuan dan pacai pondok dalam menjaga dan membesarkan Missclyen,” tulis kenyataan dalam surat berkenaan.

Sementara itu, wanita yang dikenali sebagai Kak Na itu turut menzahirkan rasa syukur dan gembira atas rezeki yang diperolehi Missclyen.

“Rasa macam mimpi…. bila ayah awak (ayah Missclyen) tadi bagitahu sesuatu and send surat. Bila saya baca rupanya surat pengambilan anak angkat dari Tuanku Permaisuri.

“Cukup bertuah kau dik (Missclyen). Semoga semuanya berjalan dengan lancar. Nanti lama la kita tak bersama kalau awak dah dibawa orang ke sana…air mata ni tak berhenti mengalir sebab terlalu happy,” tulisnya menerusi hantaran berkenaan.

Menjengah di ruangan komen, orang ramai turut kagum dengan sikap prihatin dan budiman yang dipamerkan Raja Permaisuri Agong.

“Tuhan kabul kan sebahagian doa mu sebelum ni sis. Tuhan Maha baik dengan segala kesabaran umat nya, Daulat Tuanku Permaisuri. Sihat dan Bahagia selalu Tuanku,” tulis netizen.

“Bertuah kamu adik semoga menjadi anak yg berjasa pd org tua n negara,” kata seorang lagi warga net.

“Alhamdulillah. Tahniah puan sekeluarga. Moga ujian kalian sekeluarga dipermudahkan dengan bantuan Tuanku,” titip seorang lagi pengguna Facebook.

Author

Diyana Rahip

View all posts

View all posts


Menu Rahmah berjaya kurangkan inflasi harga makan di luar – Salahuddin

KUALA LUMPUR: Inisiatif Menu Rahmah berjaya menyumbang kepada pengurangan kadar inflasi harga makanan di luar rumah (makan di kedai) buat pertama kali sejak Ogos 2021, kata Menteri Perdagangan Dalam Negeri dan Kos Sara Hidup, Datuk Seri Salahuddin Ayub.

Beliau berkata, kadar inflasi makanan di luar rumah menurun daripada 9.6 peratus kepada 9.3 peratus sejak inisiatif yang dipelopori pengusaha makanan secara sukarela itu diperkenalkan pada Januari lepas.

Mengulas lanjut, Salahuddin berkata, inisiatif itu juga didapati secara purata berupaya meningkatkan jualan syarikat yang menyertainya sebanyak 25 hingga 30 peratus.

“Sebab itu mereka (syarikat) telah menamakan inisiatif Menu Rahmah ini sebagai crowd puller… Manfaat dari segi jumlah itu yang telah menjadi tarikan (bagi syarikat menyertai) dan ia memberikan keuntungan kepada syarikat,” katanya.

Beliau berkata demikian pada sidang media selepas melancarkan Menu Rahmah KFC dan Pizza Hut di Restoran KFC dan Pizza Wangsa Maju, di sini hari ini.

Salahuddin berkata, KFC dan Pizza Hut yang dimiliki QSR Brands menjadi syarikat yang ke-3,000 menyertai inisiatif Menu Rahmah dan penyertaan kedua-dua syarikat terkemuka itu telah menoktahkan sebarang keraguan tentang keberkesanan Menu Rahmah.

“Ini membuktikan bahawa inisiatif ini sebenarnya dapat menakluk ataupun bertakhta di hati pemain-pemain industri yang merelakan sebahagian daripada keuntungan mereka dipulangkan kembali kepada rakyat,” katanya.

Melihat kepada kejayaan inisiatif Rahmah secara umumnya, Salahuddin hari ini turut mengumumkan sebuah konsortium yang melibatkan pemain industri akan ditubuhkan bagi menambah baik inisiatif Rahmah dan manfaatnya kepada rakyat.

“Beri masa tiga bulan untuk kita dapat melakukan satu hala tuju yang lebih rahmah yang akan lebih memberikan lebih banyak manfaat kepada rakyat,” katanya.

Dalam pada itu, Salahuddin turut memaklumkan pihaknya tidak menerima sebarang aduan mengenai kenaikan harga atau kekurangan bekalan gula pasir kasar dan halus sejak kerajaan membenarkan dua syarikat pengeluar gula memasarkan gula bertapis halus jernih.

Beliau berkata, kedua-dua syarikat tersebut masih perlu memastikan sebanyak 42,000 tan metrik gula bertapis kasar dan halus berada di pasaran, selain memasarkan kedua-dua produk itu pada harga kawalan iaitu RM2.75 sekilogram bagi gula kasar dan RM2.85 sekilogram bagi gula halus.

“Rakyat tidak perlu bimbang, bekalan cukup dan harga tidak naik,” katanya. – BERNAMA


Bau busuk bongkar penemuan mayat dalam kereta

PETALING: Polis menemui mayat seorang lelaki tempatan dipercayai dibunuh kenalannya dalam sebuah kereta di Batu 14, Puchong awal pagi, kelmarin.

Ketua Polis Daerah Subang Jaya, Asisten Komisioner Wan Azlan Wan Mamat berkata, pihaknya menerima maklumat berhubung penemuan sebuah kereta dalam keadaan berkunci dan berbau seperti mayat di tepi jalan pada pukul 12.55 tengah malam.

Menurutnya, siasatan mendapati mangsa berusia 25 tahun ditemukan terbaring di tempat duduk belakang kereta dan bertutup dengan sehelai jaket.

“Pasukan forensik turut hadir ke tempat kejadian untuk membantu siasatan.

“Pihak polis turut menahan empat lelaki berusia 27 hingga 33 tahun bagi membantu siasatan pada 2 petang, hari sama,” katanya dalam kenyataan hari ini.

Tambah beliau, semakan mendapati mereka mempunyai rekod lampau.

“Kes disiasat mengikut Seksyen 302 Kanun Keseksaan,” katanya

Susulan itu, pihak polis meminta orang ramai yang mempunyai maklumat lanjut supaya tampil memberikan kerjasama kepada pihak polis melalui nombor telefon 03-78627100 (Pusat Kawalan Daerah, Subang Jaya) atau pegawai penyiasat iaitu Asisten Superintenden Che Rosli Che Embong di talian 016-8437878.

Author

Diyana Rahip

View all posts

View all posts


Tiada peniaga jual ayam bulat lebihi harga siling

BATU PAHAT: Kementerian Perdagangan Dalam Negeri dan Kos Sara Hidup (KPDN) mendapati dalam tempoh 10 hari berpuasa hingga semalam, tiada peniaga yang menjual “ayam bulat” melebihi harga siling ditetapkan iaitu RM9.40 sekilogram.

Menterinya, Datuk Seri Salahuddin Ayub berkata, bagi memastikan peniaga terus patuh dengan harga ditetapkan itu, pihaknya bersama Kementerian Pertanian dan Keterjaminan Makanan (MAFS) serta pemain industri akan sentiasa peka sepanjang masa.

Katanya, libat urus ketiga-tiga pihak secara bersama akan dilakukan sekurang-kurangnya tiga kali seminggu bagi memastikan harga siling yang ditetapkan itu kekal hingga Aidilfitri nanti.

“Sekali lagi saya nak tekankan hari ini (berhubung) harga dan bekalan ayam walaupun ada desas-desus mengatakan ia tidak mencukupi, KPDN akan sentiasa peka dan libat urus akan dilakukan seminggu tiga kali.

“Ini bagi memastikan keberadaan ayam bulat khususnya di pasaran mencukupi, bukan itu sahaja peniaga juga perlu patuh dengan harga ditetapkan,” katanya dalam sidang media selepas Majlis Edaran Bubur Lambuk dan Agihan Baucar Rahmah di Pasar Raya Econsave Yong Peng di sini hari ini.

Terdahulu, 100 penerima yang terjejas bencana banjir menerima Baucar Rahmah bernilai RM200 untuk kegunaan pembelian barangan keperluan harian selain Pasar Raya Econsave mengedarkan bubur lambuk tanda simbolik edaran sebanyak 200,000 bungkus di seluruh negara.

Jelas Salahuddin lagi, dalam tempoh berkenaan juga bukan sahaja tiada peniaga yang menjual ayam bulat melebihi harga siling, malah ada sebahagiannya terutama pasar raya termasuk Pasar Raya Econsave menjualnya di bawah harga ditetapkan.

Dalam pada itu, Pasar Raya Econsave turut menyahut seruan untuk mengadakan Jualan Rahmah dengan menurunkan harga bagi 1,003 barang keperluan antara tiga dan 50 peratus hingga 30 April ini.

Salahuddin berkata, penurunan harga seperti itu memberikan kesan sangat besar kepada kemampuan rakyat untuk berbelanja sebagai persiapan menyambut kedatangan hari lebaran.

“Pemain industri seperti Econsave juga sudah memberikan jaminan kepada pihak kami untuk memberikan harga terbaik kepada orang ramai yang semestinya tidak akan membebankan,” katanya. – BERNAMA


UMP kini kenali sebagai UMPSA

CYBERJAYA: Universiti Malaysia Pahang (UMP) yang berusia hampir 21 tahun kini dijenamakan sebagai Universiti Malaysia Pahang Al-Sultan Abdullah (UMPSA).

Yang di-Pertuan Agong, Al-Sultan Abdullah Riayatuddin Al-Mustafa Billah Shah memperkenankan penggunaan logo dan nama UMPSA mengikut Warta Kerajaan Persekutuan yang berkuat kuasa pada 14 April lalu.

Naib Canselor UMPSA, Profesor Datuk Dr. Yuserrie Zainuddin berkata, penjenamaan universiti itu kepada UMPSA bertepatan dengan visi IPT terbabit ke arah sebuah universiti teknologi terunggul.

“Walaupun sudah bertukar nama, bidang fokus utama universiti dan program pengajian serta enrolmen tidak berubah mengikut matlamat tujuan penubuhannya.

“Penjenamaan ini akan terus merealisasikan aspirasi kecemerlangan yang dicapai menerusi pemerkasaan akademik, pengantarabangsaan dan hasil penyelidikan berimpak serta menghasilkan graduan cemerlang untuk menjadi modal insan berkualiti dalam memacu pembangunan negara,” katanya seperti dilapor Utusan.

Tambah beliau, kebolehpasaran graduan UMP membanggakan apabila mencapai 98.67 peratus dan antara tertinggi di Malaysia.

“Penjenamaan ini juga akan membina keterlihatan, reputasi dan keupayaan universiti seiring perkembangan serta pencapaian universiti yang diiktiraf dunia. Selain itu, universiti ini menawarkan pelbagai program teknikal berteraskan kejuruteraan dan teknologi yang berupaya memperkaya ekosistem Pendidikan Teknikal dan Latihan Vokasional (TVET) tahap tinggi.

“Sebagai salah sebuah universiti dalam Rangkaian Universiti Teknikal Malaysia (MTUN), UMPSA sentiasa komited mencipta inovasi dan keunikan dalam penawaran program akademik melalui jalinan strategik di peringkat antarabangsa. Program kejuruteraan menggunakan model bertaraf dunia seperti program kerjasama dengan Karlsruhe University of Applied Science (HKA) Jerman penanda aras terbaik kepada universiti di Malaysia,” katanya.

Untuk rekod, universiti ini bermula dengan Kolej Universiti Kejuruteraan dan Teknologi Malaysia (KUKTEM) iaitu sebuah institusi pengajian tinggi awam (IPTA) yang ke-16 diwartakan pada 16 Februari 2002.

Setelah lima tahun beroperasi, kerajaan mengumumkan pertukaran nama kepada UMP pada 1 Februari 2007 dan tahun ini dikenali sebagai UMPSA.

Author

Diyana Rahip

View all posts

View all posts


Rafiza tinggalkan poligami, elak menzalimi dan dizalimi

KUALA LUMPUR: Seorang wanita yang mempunyai pengalaman hidup bermadu kali ini meminta dilepaskan selepas mendapati tiada keadilan dan banyak kemudaratan dalam hidup berpoligami.

Noor Rafiza Ahmad, tampil berkongsi pengalamannya untuk dijadikan pengajaran buat pasangan yang mahu berpoligami.

“Saya dan bekas suami bernikah tanpa pengetahuan isteri pertama di Thailand pada 2014 atas dasar dia lelaki berkemampuan dalam aspek zahir dan batin.

“Namun kehidupan saya mulai sukar, tidak tenang, tidak fokus kerja walaupun apa sahaja saya mahu dapat, rumah kereta wang dan lain- lain.

“Ia kerana isteri pertama tidak tahu pada awalnya dan keadaan lebih teruk selepas dia dapat tahu.

“Saya telah melukai hati wanita lain, anak-anak mereka yang bersama bapa mereka ketika tiada apa-apa.

“Ramai pasangan poligami tidak dedahkan isu pengabaian emosi terhadap pasangan dan anak-anak, mereka cuma pamer yang baik-baik sahaja.

“Wanita telah didoktrin secara salah mengenai poligami sedangkan mufti kata payung emas itu hadis palsu.

“Saya bercerai pada 2018 tetapi saya bantu wanita lain tidak diceraikan kerana antara punca perceraian adalah kerana orang ketiga atau poligami.

“Saya menyeru wanita lain agar berfikir sebelum terjebak dalam hubungan dengan suami orang lain kerana Quran melarang kita menzalimi orang lain apatah lagi diri sendiri,” katanya kepada MEDIA VARIASI.

Mengulas lanjut isu poligami, negara Tunisia merupakan salah sebuah negara mengharamkan poligami meskipun penduduknya dipercayai 100 peratus beragama Islam.

“Alasannya kerana manusia tidak akan boleh berlaku adil terhadap isteri-isteri sehingga memudaratkan kekeluargaan.

“Adakah kita hendak mengajar tuhan pula dan mengatakan kita lebih pandai dari Dia?”, soalnya.

Sementara itu, peguam kanan terkenal, Asiah Abd Jalill berkata, Islam tidak menjadikan amalan berpoligami semberono mengikut hawa nafsu serta keinginan sang lelaki, bahkan syaratnya ketat.

“Bagi mereka yang mengabaikan hak para isteri dan tidak berlaku adil terhadap mereka.

“Dalam surah An Nisa ayat 129, bukankah Allah berfirman: “Kalian tidak akan dapat berlaku adil di antara isteri-isteri kalian sekalipun kalian bersungguh-sungguh (hendak melakukannya)…” al-Nisa’?

“Nas-nas agama seperti ini bukan hanya dipetik sana-sini mengikut hawa nafsu diri, tetapi perlu dipelajari dari mereka yang ahli, kemampuan yang dinafikan dalam ayat ini bukan kemampuan fizikal material, bahkan kemampuan hati.

“Yang bermaksud: Walaupun kalian sememangnya telah cuba berlaku adil secara zahir yang membabitkan nafkah, masa, pemberian, interaksi, dan seumpamanya, namun jauh dalam lubuk hati kalian barangkali ada perbezaan dalam kasih sayang walau sedikit, “katanya.

Author

Tun Puteh Wanti

View all posts

View all posts


FIFA ancam tidak akan siar Bola Sepak Dunia Wanita di Eropah

BERLIN: Badan induk bola sepak FIFA mengancam untuk tidak menyiarkan Piala Dunia Wanita 2023 ke lima negara Eropah susulan perselisihan pendapat mengenai hak media.

Kejohanan itu akan diadakan di Australia dan New Zealand pada musim panas ini, selaku tuan rumah.

“Tawaran daripada penyiar, terutama di lima negara Eropah, masih sangat mengecewakan dan tidak boleh diterima,” kata presiden FIFA Gianni Infantino dalam satu kenyataan yang disiarkan pada petang Isnin.

Infantino tidak menamakan negara terbabit namun menurut maklumat Agensi Berita Jerman (dpa), antara negara itu ialah Jerman.

Perlawanan akhir Euro wanita 2022 yang menyaksikan Jerman tewas kepada England merupakan program yang paling banyak ditonton di televisyen Jerman tahun lepas dengan 17,952 juta penonton.

Beliau berkata, sekiranya tawaran terus tidak adil (terhadap wanita dan bola sepak wanita) pihak kami terpaksa tidak menyiarkan Piala Dunia Wanita FIFA di lima negara itu.

Infantino berkata, perbezaan masa antara Eropah dan dua negara tuan rumah tidak sepatutnya menjadi alasan.

“Ia tidak masuk akal dari segi ekonomi kerana ramai yang menonton. Mungkin sebab kejohanan berlangsung di Australia dan New Zealand dan tidak dimainkan pada waktu perdana di Eropah, tetapi perlawanan masih pada 9 pagi atau 10 pagi dan agak munasabah,” katanya.

Infantino berkata, FIFA memainkan peranannya dengan menaikkan hadiah wang tunai kepada US$152 juta – tiga kali ganda jumlah yang dibayar pada 2019 dan 10 kali ganda lebih berbanding tahun 2015. – BERNAMA


Zahid perlu berundur dengan segera sebelum UMNO jadi lebih parah – Annuar

KUALA LUMPUR: Pusat Dagangan Dunia (WTC) yang menempatkan Ibu Pejabat UMNO terus menjadi tumpuan pada hari ini dengan bekas Ahli Parlimen Ketereh, Tan Sri Annuar Musa serta beberapa Ketua Bahagian UMNO mendesak Presidennya, Datuk Seri Ahmad Zahid Hamidi meletak jawatan.

Kata Annuar, tindakan Ahmad Zahid untuk berunding dengan Pakatan Harapan (PH) menjalin kerjasama politik bagi membentuk kerajaan setelah Parlimen pada masa kini  berada dalam situasi tergantung susulan tiada mana-mana parti politik meraih majoriti mudah telah melanggar kata sepakat membawa prinsip ‘No Anwar, No DAP’ pada siri pehimpunan Agong UMNO yang lalu.

Tambahnya, Ahmad Zahid perlu bertanggungjawab terhadap kekalahan teruk parti pada PRU15 lalu dengan mengikut prinsip parti berundur sebagai Presiden UMNO dan Pengerusi BN dengan sikap berjiwa besar seperti yang dilakukan oleh Datuk Seri Najib Razak pada tahun 2018.

“Apa yang pucuk pimpinan telah rancang semuanya gagal, kena ada tanggungjawab, seperti Datuk Najib pada tahun 2018, demi untuk kebaikan parti dan untuk bergerak ke hadapan , Presiden perlu berundur. Jadi ini yang patut dilakukan Presiden sekarang. Kalau nak terus berjuang dengan naratif yang gagal, kita akan terus gagal.

“Kita letak 80% calon baru, sangat baik tetapi masih kalah. Kita hidangkan poster boy, Ismail Sabri ada rekod yang cemerlang sebagai PM selama 14 bulan tetapi kenapa kita masih gagal. Kerana gelombang rakyat menolak Presiden UMNO. Itu sebab juga mereka tolak PH (pengundi Melayu).

“Kalau nak kesinambungan parti ini diteruskan, dan Zahid kena berundur. Rakyat telah membuat verdict (keputusan), kita cuba pertahankan pemimpin kita, tetapi rakyat telah tolak Presiden UMNO sekaligus mengheret rakyat, untuk menolak keputusan PAU. Macam mana kita nak berhadapan dengan ahli-ahli kita. Sudah langgar keputusan PAU,” katanya.

Beliau berkata demikian ketika melakukan sidang media di Kafe Riverside di WTC bersama segelintir Ketua-Ketua Bahagian UMNO di sini, pada Isnin.

Desakan menuntut peletakan jawatan Zahid sebagai Presiden UMNO dalam sidang media itu turut dibuat oleh Datuk Seri Tajuddin Abdul Rahman (Ketua Bahagian Pasir Salak) Datuk Seri Mohd Salim Mohd Sharif (Ketua Bahagian Jempol) dan Datuk Yahya Mat Ghani (Ketua Bahagian Batu) serta beberapa pemimpin lain.

Author

Mohamad Fitri Hazim Hazam

View all posts

View all posts


Kabinet Kerajaan Perpaduan dijangka umum hari ini

CYBERJAYA: Kenderaan membawa Perdana Menteri, Datuk Seri Anwar Ibrahim tiba di Istana Negara untuk menghadap Yang di-Pertuan Agong, sekitar jam 8.22 pagi tadi.

Kehadiran Anwar ke Istana Negara itu dipercayai bagi mempersembahkan senarai Jemaah Menteri Kabinet Kerajaan Perpaduan kepada Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah.

Susulan itu, pembentukan barisan Kabinet baharu dijangka diumumkan selewat-lewatnya hari ini bagi membolehkan Jemaah Menteri mengangkat sumpah sebelum hujung minggu ini.

Ia dipercayai bagi membolehkan Kabinet Kerajaan Perpaduan itu dapat dibentuk segera berikutan Yang di-Pertuan Agong dijangka ke luar negara pada Sabtu ini, lapor Berita Harian pada Jumaat.

Penantian seluruh rakyat Malaysia berhubung barisan Kabinet Kerajaan Perpaduan yang kini disertai tiga gabungan utama iaitu Pakatan Harapan (PH), Barisan Nasional (BN) dan Gabungan Parti Sarawak (GPS) bakal terjawab berikutan Anwar sebelum ini memaklumkan, pengumuman mengenainya akan dibuat setelah mendapat perkenaan Yang di-Pertuan Agong.

Author

Diyana Rahip

View all posts

View all posts


Dua wanita, seorang kanak-kanak cedera dalam kemalangan ‘sotong ride’

SHAH ALAM:  Dua wanita dan seorang kanak-kanak cedera selepas terjatuh daripada satu permainan ‘fun fair’ di Eco Grandeur, Puncak Alam, di sini, malam tadi.

Ketua Polis Daerah Kuala Selangor, Supt Ramli Kasa berkata, pihaknya terus bergegas ke lokasi kejadian selepas mendapat panggilan telefon mengenai insiden tersebut kira-kira jam 8.50 malam.

“Ketiga-tiga mereka terjatuh dari permainan ‘Sotong Ride’ ketika sedang bergerak. Kesemua mangsa telah dibawa ke Hospital Shah Alam untuk mendapatkan rawatan lanjut,” katanya dalam satu kenyataan.

Katanya, kes akan disiasat mengikut  Seksyen 6 Enakmen Hiburan dan Tempat-tempat Hiburan Negeri Selangor 1995 kerana beroperasi tanpa lesen.

Terdahulu, beberapa video dan gambar mengenai kejadian itu  tular di laman sosial. – BERNAMA


Neptun paling terang, hampir dengan bumi malam ini

PUTRAJAYA: Para peminat sains angkasa tempatan berpeluang menyaksikan peristiwa oposisi Neptun yang dijangka dapat disaksikan di Malaysia pada pukul 8.39 malam ini.

Pakar falak, Prof. Datuk Dr. Mohd. Zambri Zainuddin berkata, peristiwa ini tidak boleh dilihat terus dengan mata kasar namun ia memerlukan bantuan peralatan teleskop.

Katanya, disebabkan kedudukan jarak yang jauh daripada bumi, ia hanya akan kelihatan seperti bintik berwarna biru terang menghiasi panorama langit malam.

“Fenomena planet kelapan dari matahari ini kelazimannya berlaku hanya setahun sekali dan agak unik kerana orbit Neptun adalah paling jauh dalam sistem Suria,” katanya ketika dihubungi di sini, hari ini.

Agensi Angkasa Malaysia (Mysa) menerusi hantarannya pada awal bulan ini mendedahkan mengenai kejadian alamiah itu yang turut dirujuk saintis Islam sebagai Istiqbal Neptun.

Ketika oposisi berlaku, ia akan berada setentang atau sebaris dengan matahari dan bumi manakala keadaan keseluruhan permukaan bakal disinari sepenuhnya oleh matahari.

Bahkan agensi itu menambah, semasa fenomena tahunan tersebut berlangsung, Neptun boleh dilihat dari bumi dengan lebih terang berbanding pada kedudukan orbit yang lain.

Mysa menerangkan situasi ini disebabkan kedudukan planet itu paling hampir dengan bumi iaitu perigree dengan jaraknya 28.9 unit astronomi atau 4,323,400,000 kilometer. – Kosmo!

Author

Media Variasi

View all posts

View all posts


Polis siasat lelaki aniaya anak monyet hingga mati

SHAH ALAM: Polis menjalankan siasatan terhadap seorang moderator kandungan aplikasi media sosial yang dipercayai menganiaya seekor anak monyet sehingga mati.

Ketua Polis Daerah Shah Alam, ACP Mohd Iqbal Ibrahim berkata, pihaknya menerima laporan ke atas lelaki berusia 37 tahun itu daripada orang awam pada 11.25 pagi 20 Januari lepas.

Beliau berkata, siasatan awal mendapati haiwan malang itu telah dianiaya dengan cara dipukul, dicacatkan dan dibakar pada bahagian kaki serta tangan.

“Hasil siasatan membawa kepada serbuan di sebuah kediaman di Setia Alam dan turut menemukan beberapa perkakas dan peralatan serta sebuah telefon bimbit mengandungi gambar haiwan tersebut.

“Suspek telah dirakam percakapan dan tiada sebarang penahanan dibuat kerana kes itu tidak lazim ditangkap,” menurutnya dalam kenyataan hari ini.

Mohd Iqbal juga berkata empat saksi dipanggil bagi membantu siasatan setakat ini.

Beliau berkata, kertas siasatan telah dirujuk kepada Pejabat Perundangan Negeri Selangor dan diedarkan ke Jabatan Peguam Negara untuk kajian pada 2 serta 22 Februari lepas.

“Arahan daripada Jabatan Peguam Negara pada 23 Feb lepas adalah supaya siasatan diteruskan untuk mendapatkan laporan hasil analisis daripada pihak forensik bagi telefon bimbit milik suspek yang dirampas.

“Kes diklasifikasikan di bawah Seksyen 30(1) Akta Kebajikan Haiwan 2015 yang jika sabit kesalahan boleh didenda minimum RM20,000 dan maksimum RM100,000 atau penjara sehingga tiga tahun,” katanya.

Sebarang maklumat berkaitan kes itu boleh disalurkan kepada Pegawai Penyiasat Inspektor Anis Shafika Muhamad Adilah di talian 011-1095 1310. – BERNAMA


Akta sedia ada cukup untuk denda individu hina Islam – Idris

KUALA LUMPUR: Akta-akta sedia ada sudah mencukupi untuk mengenakan denda terhadap individu yang menghina agama Islam sebagai Agama Persekutuan, kata Menteri di Jabatan Perdana Menteri (Hal Ehwal Agama) Datuk Senator Idris Ahmad.

Bercakap sebagai tetamu dalam program BERNAMA Radio ‘Jendela Fikir – Bangkit Menentang Penghinaan Agama’ hari ini, beliau berkata antaranya Seksyen 7 Akta Kesalahan Jenayah Syariah 1997 dan Seksyen 211 Akta Komunikasi dan Multimedia 1998 serta Akta Hasutan 1948 (Akta 15).

“Seksyen 7 Akta Kesalahan Jenayah Syariah 1997 memperuntukkan denda tidak melebihi RM3,000 atau penjara selama tempoh tidak melebihi dua tahun atau kedua-duanya.

“Seksyen 211 Akta Komunikasi dan Multimedia 1998 juga digunakan untuk individu yang melakukan perkara menimbulkan ketidakharmonian dan ketenteraman orang, dengan hukuman denda tidak melebihi RM50,000 dan penjara tidak lebih setahun, atau kedua-dua sekali.

“Akta Hasutan 1948 (Akta 15) pun sudah ada, ia juga mengenakan hukuman kepada individu yang menghina agama ini dengan penjara tidak kurang daripada tiga tahun dan tidak melebihi tujuh tahun,” katanya.

Beliau berkata demikian susulan kejadian penghinaan agama Islam dalam negara yang semakin menjadi-jadi, antaranya seorang model memperagakan fesyen yang menampakkan bahagian dada serta berseluar pendek sambil memakai songkok di Minggu Fesyen Kuala Lumpur baru-baru ini.

Katanya, tindakan berdasarkan akta-akta berkenaan adalah supaya hal penguatkuasaan agama kuat dan ketenteraman agama wujud secara baik dalam negara, di samping memudahkan umat Islam melakukan ibadat.

Dalam pada itu, beliau dalam catatan di laman Facebook menasihatkan orang ramai supaya sempadan batas agama, sensitiviti keagamaan dan kaum usah dibuat bahan mainan.

“Masyarakat Islam kita cukup marah dan kecewa. Usahlah kita berperilaku yang melanggar dengan ajaran agama, adat ketimuran dan tatasusila. Pastikan untuk sentiasa berfikir panjang sebelum melakukan apa-apa perbuatan,” katanya.

Beliau berkata pihak berkuasa perlu mengambil tindakan segera terhadap individu tersebut supaya perkara ini dapat dibendung dan dijadikan pengajaran kepada semua pihak. – BERNAMA


Hadir sidang Dewan Rakyat: Najib fail permohonan cabar keputusan Jabatan Penjara

KUALA LUMPUR: Datuk Seri Najib Tun Razak memfailkan tindakan undang-undang bagi mencabar keputusan Jabatan Penjara yang menolak permintaannya untuk menghadiri persidangan Dewan Rakyat.

Bekas perdana menteri itu memfailkan permohonan mendapatkan kebenaran untuk semakan kehakiman melalui Tetuan Shafee & Co hari ini di Mahkamah Tinggi di sini hari ini.

Najib, 69, menamakan kerajaan, Menteri Dalam Negeri dan Komisioner Jeneral Penjara sebagai responden.

Dalam permohonannya, Ahli Parlimen Pekan itu memohon perintah untuk membatalkan keputusan responden ketiga (Komisioner Jeneral Penjara) yang tidak membenarkannya mengakses kepada pegawai/pembantunya bagi tujuan kerja-kerja parlimen, perundangan dan pengundi kawasannya.

Najib juga memohon perintah untuk mengetepikan keputusan responden ketiga itu yang tidak membenarkannya menghadiri Parlimen pada tarikh persidangan yang dijadualkan.

Beliau memohon pengisytiharan bahawa beliau berhak mendapat akses kepada pegawai/pembantunya bagi tujuan kerja parlimen, perundangan dan pengundi kawasannya serta memohon perintah mandamus kepada responden supaya mengambil segala langkah yang perlu bagi membolehkannya mendapat akses yang munasabah kepada pegawainya/pembantu bagi tujuan tersebut.

Dalam afidavit sokongannya, Najib berkata keputusan responden pertama dan ketiga yang menolak permohonannya atas alasan keselamatan telah disampaikan kepadanya melalui Pejabat Penjara Kajang pada 28 September dan beliau telah merayu terhadap keputusan itu kepada responden kedua pada 30 September.

Memandangkan hari pertama persidangan Parlimen dijadual pada 3 Oktober, Najib berkata beliau memohon supaya keputusan dibuat segera agar permohonan itu menjadi tidak bermakna atau bersifat akademik.

Bagaimanapun, beliau berkata tiada sebarang maklum balas daripada responden kedua dan mengambil kira keperluan masa, beliau memfailkan tindakan undang-undang tersebut.

Najib juga menyatakan bahawa keengganan responden pertama dan ketiga untuk membenarkannya mengakses kepada pegawai dan pembantunya bagi tujuan perkara berkaitan parlimen serta pengundinya dan tindakan tidak diambil oleh responden kedua adalah tindakan tidak munasabah atau tidak rasional.

Najib berkata menurut Perkara 59 Perlembagaan Persekutuan, beliau mempunyai kewajipan perlembagaan untuk melaksanakan tugasnya dengan berkesan dan sebagai Ahli Parlimen dalam mewakili pengundi Pekan.

“Penafian hak itu oleh responden kerana menolak keupayaan saya untuk mentadbir kawasan pilihan raya saya adalah sebenarnya penafian terhadap kesejahteraan kawasan Parlimen Pekan,” katanya dalam afidavit itu.

Permohonan itu telah ditetapkan untuk pengurusan kes di hadapan hakim Mahkamah Tinggi Datuk Ahmad Kamal Md Shahid pada 12 Oktober.

Peguam Muhammad Farhan Muhammad Shafee mengesahkan permohonan itu difailkan hari ini pada 1 petang. – BERNAMA


Warga emas ditemukan maut dalam lopak air di bendang

Ketua Polis Daerah Bachok, Superintendan Mohamad Ismail Jamaluddin berkata, pihaknya menerima laporan berhubung penemuan mayat lelaki berusia 68 tahun itu pada 1.16 tengah hari oleh orang awam.

“Siasatan di tempat kejadian mendapati mayat mangsa ditemukan dalam keadaan terlentang dalam lopak air  berselut dan tiada sebarang kecederaan pada badan mangsa.

“Pihak kami juga tidak menjumpai sebarang objek yang boleh mengaitkan kematian mangsa dengan unsur jenayah,” katanya dalam kenyataan hari ini.

Beliau berkata, mayat mangsa dibawa ke Jabatan Forensik Hospital Raja Perempuan Zainab II untuk bedah siasat dan punca kematian berkaitan masalah saluran darah koronari (jantung).

Menurutnya kes diklasifikasikan sebagai mati mengejut. – BERNAMA


‘Disidai’ tiga jam ketika pengundian awal – Nurul Fadzilah

SETIAWANGSA : Calon Perikatan Nasional (PN) bagi kerusi Parlimen Setiawangsa, Nurul Fadzilah Kamaluddin, 33, meluahkan rasa kecewa operasi di satu Pusat Daftar Mengundi (PDM) parlimen berkenaan ketika hari pengundian awal pada 15 November lalu.

Beliau berkongsi pengalaman dirinya di sebuah sekolah dalam kem tentera.

“Ada beberapa kelas yang mana anggota askar menunggu dalam keadaan sangat lama, daripada jam 8 pagi hingga jam 11 pagi sebelum dibenarkan mengundi.

“Alasan diberi petugas adalah kerana MyKad tentera ada dua, kena semak, anehnya di PDM lain laju sahaja tidak menunggu lama.

“Mereka sangat tertekan, mereka tanya kalau buat undi rosak macam mana jika lama sangat tunggu?

“Suruhanjaya Pilihan Raya (SPR) perlu lantik sekolah yang betul-betul ada pengalaman, lantik penyelia dan ahli yang ada pengalaman, ” katanya kepada media.

Pada 15 November lalu, sebanyak 578 pusat pengundian awal dibuka di seluruh negara antaranya membabitkan Ibu Pejabat Polis Kontinjen (IPK), Ibu Pejabat Polis Daerah (IPD) dan kem-kem tentera, dengan sejumlah 970 saluran.

Terdahulu, Nurul Fadzilah berkongsi pengalaman kali pertama jarinya dicalit dakwat.

Ini kerana, dua penggal Ketua Srikandi Muda Bersatu dan juga Ahli Majlis Pimpinan Tertinggi Bersatu ditugaskan sebagai Ketua Pilihan Raya di Pusat Daftar Mengundi (PDM) Parlimen Setiawangsa.

Peguam yang juga bekas pengacara tv AlHijrah itu selesai menjalankan tanggungjawab sebagai pengundi Parlimen itu berkata pengalaman hari ini akan diingati selama-lamanya.

Author

Tun Puteh Wanti

View all posts

View all posts


MoU MARA, TNB perkasa sektor tenaga lestari

KUALA LUMPUR: Majlis Amanah Rakyat (MARA) dan Tenaga Nasional Berhad (TNB) bersedia melaksanakan beberapa cabang sektor kecekapan tenaga lestari termasuk perkhidmatan telekomunikasi, melalui kerjasama strategik.

Kerjasama itu sebagai langkah proaktif kerajaan dan agensi terlibat ke arah melestarikan alam sekitar.

Ia sejajar dengan Polisi Tenaga Boleh Baharu Kebangsaan 2025 di bawah Pihak Berkuasa Pembangunan Tenaga Lestari (SEDA) Malaysia.

Menteri Pembangunan Luar Bandar (KPLB), Datuk Seri Mahdzir Khalid, berkata usaha itu merangkumi pemasangan panel sistem solar photovoltaik bagi menjana tenaga elektrik bersih di dianggarkan lebih 100 institusi pendidikan MARA (IPMA).

Katanya, ia turut membabitkan penyediaan perkhidmatan telekomunikasi dan akses internet di premis institusi sama, oleh anak syarikat TNB, Allo Technology Sdn Bhd.

Selain itu juga katanya, membabitkan pembangunan infrastruktur pengecasan Kenderaan Elektrik (EV) bagi pengendalian dan pengurusan bas MARA Liner, di Langkawi yang memberi manfaat kepada lapan juta penduduk luar bandar.

“Kerjasama ini diharapkan dapat memperkukuh lagi usaha ke arah kelestarian alam sekitar yang holistik untuk menyumbang dalam pertumbuhan industri dan ekonomi negara.

“Saya yakin berdasarkan pengalaman dan kekuatan yang ada pada kedua-dua agensi ini, skop kerjasama yang dipersetujui dapat dilaksanakan sebaik mungkin,” katanya.

Beliau berkata demikian pada sidang media selepas Majlis Menandatangani Memorandum Persefahaman (MoU) bernilai RM200juta kerjasama MARA dan TNB, di Bangsar, di sini.

MoU itu ditandatangani oleh Ketua Pengarah MARA, Datuk Azhar Abdul Manaf dan Presiden dan Ketua Pegawai Eksekutif TNB, Datuk Indera Ir Baharin Din.

MoU itu turut bermatlamat membangunkan modal insan dengan memberi nilai tambah kepada ekosistem pendidikan sedia ada untuk melahirkan bakat dan pelapis generasi masa hadapan.

Mahdzir mengulas lanjut, kerjasama itu juga membabitkan program keusahawanan sebagai salah satu pencapaian utamanya.

“Saya berharap akan ada lebih ramai lagi pemain industri turut bekerjasama dengan agensi di bawah KPLB dalam usaha kita menyumbang kepada pertumbuhan industri dan ekonomi negara dan memperkukuh kelestarian alam sekitar,” katanya.

Media sebelum ini melaporkan, MARA akan berbincang dengan TNB mengenai pemasangan panel tenaga solar di bumbung semua 55 Maktab Rendah Sains MARA (MRSM) di seluruh negara.

Ia bertujuan menggalakkan penggunaan tenaga lestari di MRSM yang dijangka dilancarkan dalam masa dua bulan lagi.

Author

Fhatihah Zakinan

View all posts

View all posts


Cekal hadapi pahit getir politik, Anwar kini terajui Malaysia

KUALA LUMPUR: Datuk Seri Anwar Ibrahim mengangkat sumpah sebagai Perdana Menteri Malaysia ke-10 hari ini, selepas dikatakan sebagai calon perdana menteri paling lama menanti untuk menyandang jawatan, hampir 25 tahun.

Pengerusi Pakatan Harapan (PH) dan Presiden PKR berusia 75 tahun itu tidak asing dalam pentadbiran negara kerana beliau pernah menjadi timbalan perdana menteri sebelum dipecat pada 1998 dan kemudian dipenjarakan atas tuduhan yang menurutnya adalah percubaan bermotifkan politik untuk menamatkan kerjayanya.

Anwar telah menawan kerusi Parlimen Tambun pada Pilihan Raya Umum ke-15 (PRU15) yang baru sahaja berakhir yang menyaksikan PH memenangi 82 kerusi dengan Parlimen tergantung namun diselesaikan oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah selepas berbincang dengan Raja-Raja Melayu.

Perdana Menteri baharu ini yang dikenali sebagai seorang pemimpin yang bijak berpidato, dilahirkan pada 10 Ogos 1947 di Cherok Tok Kun, Bukit Mertajam, Pulau Pinang.

Menelusuri kehidupannya, Anwar mendapat pendidikan awal di Sekolah Kebangsaan Cherok Tok Kun dan Sekolah Stowell, pendidikan menengah di Kolej Melayu Kuala Kangsar sebelum melanjutkan pengajian di peringkat ijazah sarjana muda dalam bidang Pengajian Melayu di Universiti Malaya.

Bergiat aktif dalam bidang politik sejak di universiti lagi, Anwar mengasaskan Angkatan Belia Islam Malaysia (ABIM) dan menjadi Presidennya sehingga 1982.

Pada masa yang sama beliau juga menjadi anggota jawatankuasa Majlis Belia Asia, anggota Majlis Belia Dunia serta anggota jawatankuasa rantau Asia Pasifik pada Perhimpunan Belia Sedunia.

Pada 1982, Anwar menerima pelawaan Perdana Menteri keempat Datuk Seri (kini Tun) Dr Mahathir Mohamad untuk menyertai UMNO dan pentadbirannya.

Mula menjadi Ahli Parlimen pada tahun yang sama setelah memenangi kerusi Parlimen Permatang Pauh dan dilantik Timbalan Menteri di Jabatan Perdana Menteri. Beliau memegang jawatan Menteri Kebudayaan, Belia dan Sukan (1983) setahun selepas itu, Menteri Pertanian (1984) dan Menteri Pendidikan (1986).

Terus mengukir nama dalam pentadbiran negara di bawah pemerintahan Perdana Menteri keempat Dr Mahathir, Anwar diberi kepercayaan memegang jawatan menteri kanan apabila dilantik sebagai Menteri Kewangan pada 1991.

Kerjaya politik bapa kepada enam cahaya mata ini terus bersinar apabila dilantik mengisi jawatan nombor dua negara iaitu sebagai Timbalan Perdana Menteri pada 1993.

Sepanjang penglibatannya dalam kerajaan sebelum ini, Anwar pernah mengharumkan nama negara apabila dinobat sebagai Menteri Kewangan terbaik Asia pada 1996. Namun pada 2 September 1998, Anwar dipecat daripada jawatan berkenaan dan dijatuhi hukuman penjara enam tahun pada 1999.

Berada di sebalik tirai besi, tidak menghentikan perjuangan suami kepada Datuk Seri Dr Wan Azizah Wan Ismail ini apabila terus menggerakkan agenda reformasi dan membuat percaturan politik tanah air melalui partinya Parti Keadilan Rakyat (PKR).

Anwar kemudian dibebaskan pada 2004 namun tidak dibenarkan berpolitik selama lima tahun berkuat kuasa dari tarikh pembebasannya.

Pada 2008, Anwar kembali ke Dewan Rakyat setelah memenangi Pilihan Raya Kecil (PRK) Permatang Pauh atas tiket PKR apabila Wan Azizah yang juga anggota Parlimen kawasan itu, meletak jawatan bagi memberi laluan kepadanya untuk bertanding.

Anwar seterusnya berjaya mempertahankan kerusi Parlimen itu pada Pilihan Raya Umum (PRU) ke-13 pada 2013. Beliau, bagaimanapun, dijatuhi hukuman penjara lima tahun pada 2014 yang menyebabkannya sekali lagi hilang kelayakan sebagai Ahli Parlimen Permatang Pauh.

Berikutan kerjasama politik dengan Tun Dr Mahathir (yang keluar UMNO pada 2016), PH menang PRU ke-14 pada 2018, yang menamatkan pemerintahan enam dekad Barisan Nasional (BN).

Anwar telah diberikan pengampunan penuh oleh Yang di-Pertuan Agong Sultan Muhammad V ketika itu yang membolehkan beliau aktif semula dalam poliltik.

Pada 18 November 2018, Anwar sah diangkat sebagai Presiden PKR pada Kongres Nasional PKR ke-13 selepas Wan Azizah melepaskan jawatan itu.

Pada bulan yang sama, Anwar bertanding di PRK Port Dickson dan memenangi kerusi itu dengan majoriti 23,560 undi, sekali gus menempatkan dirinya sekali lagi dalam Dewan Rakyat.

Hubungan kerjasama politik Anwar dan Tun Dr Dr Mahathir, yang menjadi Perdana Menteri ketujuh dan menerajui kerajaan PH, tidak bertahan lama apabila pada 2020 timbul isu peralihan kuasa perdana menteri dan insiden Langkah Sheraton, yang menyebabkan kerajaan PH tumbang.

Rentetan Langkah Sheraton itu yang menyaksikan Tun Dr Mahathir meletak jawatan sebagai perdana menteri dan pengerusi Bersatu, Anwar diangkat sebagai Pengerusi PH dan menerajui gabungan itu, serta kekal sebagai Ketua Pembangkang.

Anwar menjadi pengerusi PH selepas Dr Mahathir meletak jawatan sebagai perdana menteri dan pengerusi Bersatu, komponen PH pada 24 Februari, tetapi Anwar kekal sebagai Ketua Pembangkang semasa Perdana Menteri kelapan Tan Sri Muhyiddin Yassin dan Perdana Menteri kesembilan Datuk Seri Ismail Sabri Yaakob.

Anwar mengetuai PH yang menyaksikan gabungan parti PKR, DAP, Amanah, Pertubuhan Kinabalu Progresif Bersatu (UPKO) dan rakan sekutu MUDA memperoleh 82 kerusi pada Pilihan Raya Umum ke-15 (PRU15). – BERNAMA


Malaysia sertai Persidangan Telekomunikasi Antarabangsa 2022 dari 26 Sept-14 Okt

KUALA LUMPUR: Malaysia akan menyertai Persidangan Plenipotentiary Kesatuan Telekomunikasi Antarabangsa 2022 (ITU PP22) di Bucharest, Romania bermula esok (26 Sept) hingga 14 Okt ini.

Menteri Komunikasi dan Multimedia Tan Sri Annuar Musa yang mengetuai delegasi Malaysia berkata sepanjang persidangan itu, beliau akan terlibat dalam beberapa mesyuarat dan sesi perbincangan dua hala bersama negara luar berkaitan telekomunikasi, ekonomi digital, radio serta regulatori berkenaan peranan dan sumbangan Malaysia dalam sektor itu.

“Saya akan menyampaikan ucapan semasa Sesi Khas Menteri pada hari ini 25 Sept 2022 dan menyampaikan kenyataan polisi semasa Sesi Plenari pada 27 Sept 2022,” katanya dalam kenyataan hari ini.

Menurut Annuar ITU PP22 kali ini yang disertai 181 negara, amat istimewa dan signifikan bagi Malaysia, kerana Malaysia akan bertanding untuk memenangi kerusi Ahli Majlis Kesatuan Telekomunikasi Antarabangsa (ITU) di bawah Wilayah E (Asia dan Australasia) bagi penggal 2023-2026.

Justeru, Annuar berkata selain menganjurkan Majlis Resepsi pada 29 Sept, beliau dan delegasi Malaysia akan mengadakan pertemuan dengan rakan sejawatan dan delegasi dari negara-negara ahli ITU bagi meraih sokongan agar Malaysia memenangi kerusi Ahli Majlis ITU.

Katanya penglibatan Malaysia secara langsung dalam Persidangan ITU PP22 dan sebagai Ahli Majlis ITU akan memberi impak besar terhadap kepakaran tempatan yang dapat dimanfaatkan melalui program-program pembangunan telekomunikasi dan Teknologi Maklumat dan Komunakasi (ICT) oleh ITU.

Annuar berkata pemain industri khususnya dalam sektor telekomunikasi dan ICT tempatan di Malaysia akan menerima impak positif melalui polisi kerajaan yang tersusun, termasuklah peluang meneroka teknologi terkini, dan seterusnya memberikan perkhidmatan yang unggul kepada Keluarga Malaysia.

Delegasi Malaysia ke ITU PP22 termasuk Timbalan Ketua Setiausaha (Infrastruktur Telekomunikasi dan Ekonomi Digital) Kementerian Komunikasi dan Multimedia Malaysia (K-KOMM) M.Sivanesan dan Pengerusi Interim Suruhanjaya Komunikasi dan Multimedia Malaysia (MCMC) Tan Sri Mohamad Salim Fateh Din.

Turut serta, Duta Malaysia ke Romania Tengku Datuk Sirajuzzaman Tengku Mohamed Ariffin selain wakil penyedia rangkaian telekomunikasi di Malaysia seperti Telekom Malaysia, Maxis, Digi dan MEASAT. – BERNAMA


Warga emas maut kemalangan tiga kenderaan

SEGAMAT: Seorang lelaki warga emas maut dalam kemalangan melibatkan tiga kenderaan berhampiran Felda Redong Jalan Segamat Labis ke Felda Redong pada petang Ahad.

Menurut Komander Operasi dari Balai Bomba dan Penyelamat (BBP) Labis, Penolong Penguasa Bomba Muhammad Hafifie Md Sarif, pihaknya menerima panggilan kecemasan berhubung kemalangan berkenaan melalui talian MERS999 pada jam 1.30 petang.

Beliau berkata, sejurus menerima panggilan berkenaan, satu jentera FRT dan satu jentera EMRS dari BBP Labis dengan kekuatan seramai 10 anggota telah dihantar ke lokasi.

“Setibanya pasukan bomba ke lokasi, didapati kemalangan berkenaan melibatkan tiga kenderaan jenis Perodua Myvi, Toyota Hilux dan Proton Persona.

“Pihaknya juga mendapati seorang lelaki warga emas dalam kenderaan Perodua Myvi telah tersepit dan disahkan meninggal dunia di lokasi oleh pasukan perubatan Kementerian Kesihatan Malaysia (KKM), Hospital Segamat.

“Mangsa di kenderaan Toyota Hilux iaitu dua lelaki serta dua wanita dan seorang lelaki bagi kenderaan Proton Persona pula didapati tidak mengalami kecederaan,” katanya.

Menurutnya, pasukan bomba telah berjaya mengeluarkan mangsa yang tersepit di kenderaan Perodua Myvi dan menyerahkannya kepada pihak polis untuk tindakan lanjut. – Sinar Harian

Author

Media Variasi

View all posts

View all posts


Enam lelaki ditahan disyaki gaduh di hadapan Klinik Kesihatan

IPOH: Polis menahan enam lelaki semalam disyaki terbabit dalam pergaduhan di hadapan Klinik Kesihatan Taiping, Jalan Tupai seperti yang tular menerusi media sosial.

Ketua Polis Daerah Taiping, ACP Razlam Ab Hamid berkata, kejadian yang berlaku pada Rabu lepas itu melibatkan seorang mangsa berusia 48 tahun.

“Kesemua yang ditahan berusia lingkungan 19 hingga 37 tahun. Polis turut merampas sebatang rotan dan kayu disyaki digunakan dalam pergaduhan itu,” katanya dalam kenyataan hari ini.

Razlam berkata, hasil siasatan mendapati pergaduhan tersebut berpunca daripada masalah keluarga.

“Dua daripada lelaki itu mempunyai rekod lampau berkaitan jenayah. Kesemua yang ditahan direman empat hari bagi membantu siasatan mengikut Seksyen 148 Kanun Keseksaan,” katanya.

Sehubungan itu, beliau menasihatkan orang ramai agar tidak membuat sebarang spekulasi serta menularkan video kejadian kerana kes masih dalam siasatan selain mengelak daripada mendatangkan kebimbangan terhadap orang ramai. – BERNAMA


Siasat Israel untuk ‘jenayah perang’ – Human Rights Watch

SERANGAN Israel ke atas hospital, ambulans dan kakitangan perubatan di Gaza harus “disiasat sebagai jenayah perang,” kata Human Rights Watch (HRW) pada Selasa, menggesa kerajaan di Baitulmuqaddis Barat untuk menamatkan serangan tersebut dengan segera.

Serangan Pasukan Pertahanan Israel (IDF) “menyalahi undang-undang” dan “memusnahkan lagi” sistem penjagaan kesihatan di Gaza, menurut HRW. Walaupun Israel menuduh Hamas “menggunakan hospital,” awal bulan ini, “tiada bukti yang dikemukakan yang menyebabkan hospital dan ambulans tidak mendapat status dilindungi di bawah undang-undang kemanusiaan antarabangsa,” tambah kumpulan itu.

“Serangan ke atas hospital telah membunuh beratus-ratus orang dan meletakkan ramai pesakit dalam risiko besar kerana mereka tidak dapat menerima rawatan perubatan yang sewajarnya,” kata Dr. A. Kayum Ahmed, penasihat khas HRW mengenai hak kesihatan, sambil menyatakan bahawa infrastruktur penjagaan kesihatan Gaza “berada dalam keadaan teruk oleh sekatan yang menyalahi undang-undang.”

Menurut Pertubuhan Kesihatan Sedunia (WHO), sekurang-kurangnya 521 orang – termasuk 16 pekerja perubatan – telah terbunuh dalam 137 “serangan terhadap penjagaan kesihatan” di Gaza setakat 12 November. PBB telah menetapkan bahawa dua pertiga daripada kemudahan penjagaan primer dan separuh daripada semua hospital di enklaf itu “tidak berfungsi” setakat 10 November, sambil berurusan dengan “bilangan pesakit yang cedera parah yang belum pernah terjadi sebelumnya.”

Jumlah kematian rakyat Palestin di enklaf itu meningkat kepada 11,000 sejak 7 Oktober, apabila Israel mengisytiharkan perang ke atas Hamas selepas serangan kumpulan pejuang Palestin itu ke penempatan Israel berdekatan yang mengorbankan kira-kira 1,200 orang.

Israel telah memutuskan bekalan air dan elektrik Gaza. Hospital tempatan kehabisan ubat dan peralatan asas, dengan HRW mendengar daripada doktor bahawa mereka menggunakan cuka sebagai antiseptik.

“Kerajaan Israel harus segera menamatkan serangan yang menyalahi undang-undang ke atas hospital, ambulans, dan objek awam lain, serta sekatan totalnya di Genting Gaza, yang merupakan jenayah perang hukuman kolektif,” kata HRW, sambil menyeru Hamas dan lain-lain kumpulan bersenjata Palestin “untuk mengambil semua langkah berjaga-jaga yang boleh dilaksanakan untuk melindungi orang awam di bawah kawalan mereka daripada kesan serangan dan tidak menggunakan orang awam sebagai ‘perisai manusia’.”

Kumpulan itu menggesa siasatan terhadap serangan IDF ke atas infrastruktur penjagaan kesihatan Gaza, dan Mahkamah Jenayah Antarabangsa (ICC) – yang mempunyai bidang kuasa ke atas wilayah Palestin yang diduduki – untuk turut terlibat.

Sementara itu, Amerika Syarikat (AS), United Kingdom (UK), Kanada, Jerman dan negara-negara lain harus “menggantung bantuan ketenteraan dan penjualan senjata” kepada Israel “selagi tenteranya terus melakukan penderaan yang meluas dan serius yang berskala jenayah perang terhadap orang awam Palestin tanpa sebarang hukuman,” kata HRW. – RT

Author

Taufik Asmady Abdul Aziz

View all posts

View all posts


Ahmad Zahid beri jaminan tiada ahli politik BN akan dilantik ketua Pesuruhjaya SPRM

BAGAN DATUK: Barisan Nasional (BN) tidak akan melantik wakil rakyat atau ahli politik dalam kalangan mereka sebagai ketua pesuruhjaya Suruhanjaya Pencegahan Rasuah Malaysia (SPRM), apabila berjaya menubuhkan kerajaan selepas memenangi Pilihan Raya Umum ke-15 (PRU15), kata Pengerusinya, Datuk Seri Dr Ahmad Zahid Hamidi.

Beliau berkata, komitmen itu adalah signal jelas mereka, dalam usaha membanteras korupsi dan persepsi rasuah di dalam gabungan tersebut serta dalam kalangan masyarakat.

“Apabila BN menjadi sebuah kerajaan kuat (selepas PRU15), kita akan ambil tindakan kepada sesiapa sahaja termasuk dari BN atau mana-mana parti, yang melakukan korupsi.

“Itu saya jamin. Kita akan pastikan anggapan itu (BN penuh rasuah) tidak akan benar, apabila tidak melantik ketua pesuruhjaya SPRM dalam kalangan ahli politik. Badan itu akan betul-betul bebas. Tiada pilih bulu dalam tindakan terhadap mereka,” katanya.

Ahmad Zahid yang juga penyandang kerusi Parlimen Bagan Datuk berkata, demikian ketika ditemui media selepas mengadakan pertemuan dengan komuniti masyarakat Cina di Hutan Melintang di sini hari ini.

Dilapor Ketua Penerangan Perikatan Nasional (PN), Datuk Seri Mohamed Azmin Ali mempersoalkan bagaimana BN dan Pakatan Harapan (PH) mahu membentuk kerajaan yang bersih, sedangkan terdapat calon pilihan raya gabungan itu masih mempunyai kes rasuah di mahkamah.

Ahmad Zahid berkata, penghapusan korupsi akan menjadi komitmen BN dan bukannya retorik semata-mata, apabila badan itu akan diperhebat dari segi penguatkuasaan, pendakwaan dan siasatan secara lebih menyeluruh. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


140 pelajar PMDIC jalani bengkel amali mutawwif di Makkah, Madinah

SEPANG: Seramai 140 pelatih dan pegawai pengiring daripada Professional Mutawwif Development International College (PMDIC) kampus UITM Kota Samarahan Sarawak melakukan penerbangan sulung ke Makkah dan Madinah hari ini.

Kunjungan mereka ke negara Arab Saudi itu sebagai melaksanakan bengkel amali bagi melengkapkan Program Diploma Kemahiran Pengurusan Mutawwif (pemandu jemaah) Umrah dan Ziarah.

Pengarah Urusan Kolej Profesional Mutawwif Development (PMD) International, Abd Halim Ikhsan berkata, buat julung kalinya PMD dengan kerjasama 10 Institut Pengajian Tinggi Awam (IPTA) akan berlepas jam 2.30 petang ini dari Lapangan Terbang Antarabangsa Kuala Lumpur (KLIA) dan dijangka tiba jam 9 malam di Jeddah.

“Mereka berada di sana 12 hari menjalani amali sebagai sebahagian daripada 60 peratus amali dan 40 peratus teori dalam dua tahun pengajian.

“Sepanjang setahun lebih di kampus mereka hanya belajar teori dan menjalani simulasi dengan replika masjid sebagainya.

“Tetapi dengan berada sendiri di sana mereka akan lalui pengalaman sebenar supaya pemahaman ini lebih jelas dan membolehkan mereka membawa jemaah nanti dengan lebih baik.

“Sepanjang bengkel, pelatih akan melakukan sendiri kerja dilapangan seperti urusan taklimat perjalanan dari KLIA, urusan check in bagasi di KLIA sehingga urusan check in Hotel.

“Mereka terbabit juga urusan imegresen, urusan ziarah dalaman di Madinah, urusan ziarah luaran Madinah, urusan ziarah luaran Makkah dan segala urusan yang melibatkan ibadah umrah dan lain-lain urusan,” katanya kepada MEDIA VARIASI di KLIA di sini hari ini.

Dalam pada itu, menerusi pendedahan ini pelatih akan mendapat pengalaman sebenar sebelum bergelar seorang Mutawwif yang profesional, setelah tamat mereka akan ditauliahkan oleh PMD di bawah Kementerian Sumber Manusia.

“Untuk memastikan mereka jadi mutawwif profesional, mereka perlu melihat sendiri masjid-masjid di dua tanah suci di Masjidilharam dan Masjid Nabawi.

“Kita tahu Masjid Nawabi sahaja 100 pintu, industri pelancongan sebelum ini takut ambil ejen yang tidak pernah ke Makkah dan Madinah,” katanya.

Tambahnya, cabaran yang dihadapi pelatih adalah mereka tidak pernah ke negara itu dengan keadaan norma baharu.

“Kita harap tiada isu mengenai berapa jumlah dos penggalak untuk masuk ke negara itu dan harap dipermudahkan mendapat keizinan untuk masuk ke masjid.

“Tetapi dengan berbekalkan ilmu yang dipelajari selama satu tahun lebih di PMDIC kampus UiTM Samarahan mudah-mudahan dapat membantu pelatih-pelatih melakukan bengkel dengan cemerlang seperti yang diharapkan walaupun tanpa pengalaman.

“Skop pembelajaran ini juga diperluaskan dengan menambah subjek pengurusan pelancongan agar kerjaya mutawwif pada masa akan datang tidak terhad hanya boleh membawa jemaah ke Makkah dan Madinah sahaja.

“Malah boleh bekerjaya sebagai Muslim Tour Leader iaitu boleh membawa pelancong melancong keseluruh dunia melalui pakej pelancongan Muslim,” katanya.

Author

Tun Puteh Wanti

View all posts

View all posts


Satu undi untuk BN sama satu undi untuk Zahid propaganda bodoh pembangkang

KUALA LUMPUR: Dakwaan satu undi kepada Barisan Nasional (BN) bersamaan satu undi kepada Pengerusi BN Datuk Seri Ahmad Zahid Hamidi adalah satu propaganda bodoh parti pembangkang.

Penganalisis politik, Datuk Abd Hakim Hamidi berkata, sedar atau tidak, satu undi Pejuang samalah juga satu undi untuk Tun Dr Mahathir Mohamad, satu undi PH samalah juga satu undi untuk Datuk Seri Anwar Ibrahim dan samalah juga satu undi PN untuk satu undi Tan Sri Muhyiddin Yassin.

“Saya nak tanya ada calon PM lain ke untuk PH, PN atau GTA?

“Satu undi inilah yang boleh menentukan kedudukan mereka pada Pilihan Raya Umum ke-15 sama ada dapat dipilih untuk jawatan Perdana Menteri (PM).

“Pihak yang menimbulkan dakwaan undi BN sama seperti undi untuk Ahmad Zahid sebenarnya amat takut BN menang, macam-macam mereka pusing tidak berhasil.

“Dahulu propagandanya banjir sebenarnya takut kalah, sekarang mereka lebih banyak pergi berkempen letak calon, inilah sikap sebenar pembangkang, ibarat kata pepatah mengata dulang paku serpih mengata orang dia yang lebih,” katanya kepada MEDIA VARIASI.

Sebelum ini, Timbalan Presiden PKR, Rafizi Ramli meminta supaya pengundi di Sungai Buloh tidak mengundi Khairy Jamaluddin yang juga calon BN kerana undian berkenaan membolehkan Ahmad Zahid yang juga calon BN di Bagan Datuk menjadi Perdana Menteri.

Beliau mengulas mengenai kenyataan itu berkata, sepatutnya ia tidak dijadikan sebagai isu, kerana sudah tentunya untuk membentuk kerajaan perlu undi majoriti dan pimpinan yang diterajui seorang PM.

Katanya, undi itu juga sudah tertakluk kepada setiap semua parti dalam negara yang diundi rakyat pada Pilihan Raya Umum Ke-15 (PRU15), dan dijadikan majoriti penanda aras kepada seseorang calon PM.

“Sudah pasti (satu undi BN, satu undi Ahmad Zahid). Jadi apa isunya? Sebab Datuk Zahid adalah Presiden UMNO dan Pengerusi BN.

“Setiap undi yang diterima dan dimenangi parti, dah tentu untuk Presiden UMNO dan Pengerusi BN, begitu juga parti lain, seperti Pakatan Harapan (PH), Pejuang atau Gerakan Tanah Air (GTA), Perikatan Nasional (PN), ini satu common sense.

“Siapa jadi presiden (parti menang), sudah tentu undi menjadikan presiden parti dan Perdana Menteri, jadi, apa isunya?” katanya.

Mengulas lanjut, katanya fitnah dan idealisme membenci UMNO-BN dimulakan sendiri oleh mantan Perdana Menteri, Tun Mahathir Mohamad, sehingga dakwaan tidak masuk akal pihak lawan BN, pun menjadi isu.

“Dia telah merosakkan pemikiran rakyat, ekonomi, perundangan dan politik negara, selepas itu takut dengan Presiden UMNO, Pengerusi BN jadi PM.

“Jadi, apa masalahnya, kalau parti tidak ada majoriti, kita kena bina kerajaan campuran.

“”Macam mana pun, kita (UMNO-BN) takkan bersama dia, racun segala racun perosak untuk bangsa dan negara.

“Sudah-sudahlah, (Tun), adakah dia takut dengan bayang-bayang sendiri,” katanya.

Author

Tun Puteh Wanti

View all posts

View all posts


Kerajaan teliti beberapa RUU berkaitan untuk jamin kebebasan media

PUTRAJAYA: Kerajaan sedang meneliti beberapa rang undang-undang (RUU) baharu berkaitan media termasuk RUU Majlis Media Malaysia dalam usaha memastikan aspek kebebasan media di negara ini terjamin, kata Menteri Komunikasi dan Digital, Fahmi Fadzil.

Dalam sidang media berkenaan inisiatif 5G di sini hari ini, Fahmi berkata, RUU Majlis Media Malaysia ketika ini berada dalam proses perbincangan bersama organisasi media, syarikat berkaitan dan persatuan pengamal media.

“Komitmen kerajaan ialah menjamin kebebasan media.

“Kita harap perbincangan (RUU Majlis Media Malaysia) dapat dirancakkan menjelang HAWANA (Hari Wartawan Nasional) (27 hingga 29 Mei) supaya kita dapat kenal pasti perkara asas atau isu yang dihadapi pengamal media untuk kita tangani secara mampan,” katanya, sambil menambah isu berkenaan membabitkan ekonomi, kerjasama dan etika kewartawanan.

Pada 13 Mac lepas, Kementerian Komunikasi dan Digital (KKD) menerusi jawapan yang disiarkan di laman sesawang Parlimen memaklumkan kementerian itu telah mengadakan mesyuarat bersama Jawatankuasa Kerja Sementara pada 1 Mac lepas bagi mendapatkan penjelasan lanjut berhubung kandungan draf RUU Majlis Media Malaysia daripada jawatankuasa itu supaya lebih spesifik dan boleh diukur.

Cadangan penubuhan Majlis Media Malaysia disuarakan peserta Wacana HAWANA pada 2018 yang mewakili pelbagai pertubuhan media di seluruh negara yang berperanan untuk mengekang berita palsu dan menjaga kebajikan pengamal media.

Mengenai peningkatan Malaysia dalam Indeks Kebebasan Media Dunia 2023 yang dikeluarkan oleh Reporters Without Borders (RSF), Fahmi menyifatkan kedudukan Malaysia di tangga ke-73 berbanding tangga ke-113 tahun lepas merupakan suatu pencapaian di luar jangkaan serta membanggakan.

“Peningkatan 40 anak tangga ini adalah di luar jangkaan dan amat positif untuk negara serta kerajaan,” katanya yang turut menasihatkan agar kerajaan dan penggiat industri media tidak merasa selesa dengan pencapaian itu sebaliknya terus melakukan penambahbaikan bagi mencapai kedudukan lebih baik pada masa akan datang.

Dalam indeks berkenaan yang bertujuan membandingkan tahap kebebasan pengamal-pengamal media di 180 negara dan wilayah seluruh dunia, kedudukan Malaysia meningkat 40 anak tangga dengan mencatat 62.83 mata berbanding tahun sebelumnya pada kedudukan 113 dengan 51.55 mata.

Malaysia turut menduduki kedudukan tertinggi di ASEAN, diikuti Thailand pada kedudukan ke-106, Indonesia (108), Singapura (129), Filipina (132), Brunei (142), Kemboja (147), Laos (160), Myanmar (173) dan Vietnam (178). – BERNAMA


Hartal Doktor Kontrak dedah punca pesakit lewat terima rawatan

CYBERJAYA: Gerakan Hartal Doktor Kontrak (HDK) berharap orang awam dapat bersabar ketika menanti rawatan di klinik kesihatan atau hospital kerajaan kerana sektor perubatan semakin berkurang tenaga kerja.

Menerusi hantaran di Facebook, HDK mengatakan antara punca kelewatan pesakit mendapat rawatan berlaku akibat daripada pertukaran dan perpindahan doktor.

“..Memang doktor dah berkurang sebab ramai dah kena pindah ke tempat lain dan ramai juga dah berhenti dan berpindah ke sektor swasta.

“Pihak Hartal Doktor Kontrak  dan persatuan perubatan lain dah bagi warning banyak kali bahawa pertukaran 4,000 doktor sekali gus akan merencatkan sistem kesihatan di banyak negeri, tapi tu la amaran dari kami masuk telinga kanan keluar telinga kiri,” tulis HDK pada Khamis.

HDK memuat naik hantaran sedemikian bagi membalas respon kepada seorang wanita yang mempersoalkan kelewatan pihak hospital memberi rawatan terhadap ibunya.

Dalam hantaran wanita dikenali Mazliyana Hazirah itu, dikongsi situasi yang dialami ibunya yang pada ketika itu berada di Zon Kuning dan setelah menunggu hampir 8 jam namun masih belum dipanggil untuk menerima rawatan.

“Mak saya dari pagi pergi Klinik Kesihatan Ismail lepas tuh Doctor sana minta ambulance bawa mak saya ke emergency bawah, dari pukul 11 pagi sekarang dah pukul 7 petang dekat zon kuning tak dipanggil lagi!

“Bila saya masuk security marah saya pakej dengan doktor sekali marah saya sebab dalam tu tak boleh masuk.

“Bayangkan doktor, pagi mak saya hanya makan dua biji kuih saja itu pun makan pagi tadi sekarang dah nak masuk malam. Orang tak sakit pun boleh sakit kalau maca mini! Tolong ye pihak Kerajaan @ Menteri Besar Johor ambil berat tentang hal ini,” luah Mazliyana.

Author

Diyana Rahip

View all posts

View all posts


Pegawai polis kurang arif perundangan punca kes ‘scammer’ tidak didakwa – Musa Hassan

KUALA LUMPUR: Bekas Ketua Polis Negara, Tan Sri Musa Hassan mendakwa kebanyakan laporan mangsa sindiket skim penipuan pelaburan tidak diteruskan ke peringkat pendakwaan berikutan pegawai dan anggota polis kurang arif dengan sistem perundangan negara.

Katanya, kemungkinan kekurangan keanggotaan juga antara kekangan laporan siasatan tidak dapat diselesaikan dengan baik.

“Kadang-kadang anggota di bawah, dia tidak faham tentang perundangan, (atau) kemungkinan tak cukup keanggotaan untuk jalankan siasatan.

“Saya telah maklumkan di bahagian Jabatan Siasatan Jenayah Komersial (JSJK) mengenai isu ini, untuk pegawai terus menghubungi pengadu supaya laporan dapat disiasat,” katanya kepada media ketika ditanya wartawan mengenai laporan siasatan mangsa dijalankan di bawah tindakan sivil, bukan jenayah komersial.

Bagaimanapun, Penasihat Pertubuhan Kemanusiaan Masyarakat Antarabangsa Malaysia (MHO) itu juga berkata, masyarakat diingatkan supaya tidak meletakkan stigma bahawa polis tidak menjalankan siasatan terhadap laporan mangsa.

“Polis hanya jalankan siasatan, sama ada hendak dituduh di mahkamah atau tidak, ia adalah bidang kuasa Peguam Negara, atau kekurangan keterangan kukuh di peringkat siasatan,” katanya.

Justeru Musa berkata, beliau sendiri akan mengadakan pertemuan dengan Menteri Dalam Negeri dan Menteri Undang-undang, dalam tempoh terdekat, bagi membincangkan Akta Pencegahan Jenayah (POCA) 1959.

Katanya, ia melibatkan Seksyen 4(1) iaitu memberikan tempoh reman selama 21 hari dan Seksyen 4(2) iaitu membolehkan tempoh reman dilanjutkan selama 38 hari, bagi membolehkan polis menjalankan siasatan terhadap jenayah keganasan dan sindiket haram.

“Saya diberitahu ada kekangan undang-undang untuk ambil tindakan terhadap mereka yang terlibat, kerana ada yang dah berlaku lama, mangsa pun tak pernah jumpa ketua sindiket melainkan orang tengah.

“Jadi, kita perlu undang-undang pencegahan seperti POCA kerana kita ada kekangan dalam aspek pencegahan, semasa siasatan,” katanya.

Terdahulu, beliau bersama delegasi MHO termasuk Setiausaha Agungnya, Datuk Hishamuddin Hashim dengan mangsa skim penipuan pelaburan Zutello mengadakan kunjungan ke Ibu Pejabat Polis JSJK Bukit Aman, di sini.

Untuk rekod, MHO mengenal pasti seramai 10,000 individu dikenal pasti menjadi mangsa penipuan satu sindiket pelaburan berasaskan insuran perlindungan dengan kerugian lebih RM3 bilion.

Author

Tun Puteh Wanti

View all posts

View all posts


UEL: Arsenal muncul juara kumpulan, elak bertembung Barcelona, Juventus

KIERAN TIERNEY memastikan Arsenal menamatkan saingan kumpulan A selaku juara kumpulan dalam kejohanan Liga Europa 2022/2023 menerusi rembatan deras membawa kemenangan pasukan The Gunners ke atas FC Zurich 1-0.

Kemenangan ini menebus kekecewaan Arsenal setelah tumpas di tangan PSV Eindhoven 2-0 untuk meletakkan kedudukan sebagai juara serta mengelak perlawanan play-off di pusingan seterusnya.

Arsenal yang tampil menguasai keseluruhan permainan dan gol tunggal Tierney separuh masa pertama di Stadium Emirates menggembirakan penyokong The Gunners.

Pasukan pelawat menjaringkan gol menerusi Adria Guerrero pada separuh masa kedua namun dibatalkan yang memberi nafas kelegaan untuk Arsenal mengekalkan kemenangan dan meraih kedudukan juara kumpulan.

Status juara kumpulan membawa Arsenal mengelak bertemu pasukan seperti Barcelona dan Juventus dalam undian yang akan dijalankan Isnin ini manakala PSV menduduki tempat kedua, manakala pasukan FC Zurich tersingkir daripada UEL selepas menduduki tangga tercorot.

Author

Mohamad Fitri Hazim Hazam

View all posts

View all posts


Taikun tipu jumlah telco di menara, elak bayar lebih kepada pemilik

KUALA LUMPUR: Satu konglomerat infrastruktur terkenal dipercayai menipu jumlah penyediaan telco yang ditempatkan di sembilan menara milik syarikat Melayu bagi mengelak daripada dikena bayaran sewa lebih.

Sembilan menara milik syarikat Melayu, Majutera Sdn Bhd itu siap dibina dengan modal Majutera dan lesen transmisi oleh Konsortium Jaringan Selangor (KJS) pada tahun 2000.

Pada tahun sama, sepasang suami isteri Melayu yang merupakan pengasas bersama KJS dipercayai secara ‘senyap’ menjual menara-menara itu kepada konglomerat bukan Melayu tanpa pengetahuan Majutera Sdn Bhd.

Pemilik Majutera Sdn Bhd, Dato Ir Hasan Saat berkata, pada awalnya konglomerat berkenaan memaklumkan hanya tiga telco iaitu Maxis, Digi dan Celcom bertapak di menara terbabit.

“Mereka telah membayar sewa RM70,000 dengan nilai tiga telco di setiap menara milik Majutera Sdn Bhd.

“Mereka menipu selama 13 tahun sehingga tahun 2013 sedangkan sebanyak enam telco bertapak di menara milik kami.

“Setelah perkara itu terdedah, Majutera Sdn Bhd telah menyaman dan menuntut semula semua menara namun secara tiba-tiba bayaran sewa terbabit dihentikan sejak 2013.

“Sepatutnya bayaran RM200,000 dikenakan untuk semua sembilan menara tetapi yang diterima bayarannya adalah kurang separuh daripadanya, beginilah konglomerat mengaut untung mudah.

“Kes ini telah dibawa ke mahkamah namun sudah lima kali prosiding ditangguhkan sejak tahun 2013, macam ada sesuatu tidak kena namun kami masih percaya sistem keadilan di negara ini,” katanya kepada MEDIA VARIASI.

Konglomerat terbabit membayar sewa bulanan setiap menara kepada Majutera Sdn Bhd sehingga tahun 2013 iaitu setelah disaman syarikat berkenaan yang menuntut kembali semua menara terbabit.

MEDIA VARIASI secara eksklusif mendedahkan bagaimana konglomerat terbesar Malaysia itu sanggup mengaut keuntungan ratusan juta ringgit dengan ‘mencuri’ sembilan menara telekomunikasi milik Melayu.

Konglomerat tersebut adalah salah sebuah syarikat terbesar di Bursa Malaysia yang diwujudkan sejak tahun 1955 dan terbabit dalam penyediaan utiliti, pembinaan, rel berkelajuan tinggi, hartanah, hotel dan penginapan.

Sembilan menara berkenaan telah digunakan secara salah tanpa sebarang bayaran kepada pemilik asal iaitu Majutera Sdn Bhd sejak tahun 2013.

Setiap menara masing-masing bernilai RM1.4 juta dibina di lokasi strategik dan mampu menyediakan perkhidmatan kepada lebih daripada satu penyedia telekomunikasi.

Hassan ditemui selepas membuat aduan di Persatuan Pengguna Islam Malaysia (PPIM) turut mengemukakan dokumen yang membuktikan pemilikan sah terhadap sembilan menara berkenaan.

Sembilan menara telco itu kini berada di Assam Jawa, Batu Tiga Semenyih, Bukit Beruntung, Bukit Rasa, Kuala Sg Baru, Sungai Buaya, Tanjung Karang, Sasapan Kelubi dan Serendah.

Author

Tun Puteh Wanti

View all posts

View all posts


Zii Jia melangkah mudah ke pusingan kedua

KUALA LUMPUR: Jaguh perseorangan lelaki utama negara Lee Zii Jia mudah menumbangkan pemain bukan pilihan Brice Leverdez pada pusingan pertama Kejohanan Badminton Dunia di Tokyo, Jepun hari ini.

Pemain profesional di ranking kelima dunia itu menampilkan aksi bertenaga apabila menundukkan pemain Perancis 21-9, 21-13 dalam pertarungan berlangsung 39 minit di Tokyo Metropolitan Gymnasium.

Zii Jia yang turun selaku pilihan kelima kejohanan akan berdepan pemain Portugal Bernardo Atilano pada pusingan kedua esok.

Atilano diberikan laluan mudah selepas pemain Jerman Max Weisskirchen menarik diri.

Turut melangkah ke pusingan kedua, beregu profesional wanita negara Vivian Hoo-Lim Chiew Sien yang menewaskan pasangan dari Jerman Linda Efler-Isabel Lohau 21-17, 21-15.

Beregu negara di ranking ke-26 dunia yang dijadual berdepan gandingan Kanada, Rachel Honderich-Kristen Tsai pada pusingan kedua bagaimanapun mendapat laluan mudah ke pusingan ketiga selepas lawan mereka menarik diri.

Vivian-Chiew Sien dijangka berdepan sama ada pilihan ketiga kejohanan dari Korea Selatan Lee So Hee-Shing Seung Chan atau pasangan India Pooja Dandu-Sanjana Santosh yang bertemu dalam satu lagi aksi pusingan kedua.

Sementara itu, beregu campuran negara Cheng Tan Jie-Peck Yen Wei turut melangkah ke pusingan kedua selepas cemerlang menumpaskan pasangan Amerika Syarikat Mathew Forgarty-Isabel Zhong  21-8, 19-2.

Pasangan yang berada di kedudukan ke-28 dunia itu dijadual bertemu pemain pilihan keempat Wang Yi Lyu-Huang Dong Ping dari China. – BERNAMA


Lembah Klang bergelap di siang hari

KUALA LUMPUR: Lembah Klang tiba-tiba bergelap di beberapa lokasi berikutan gangguan bekalan elektrik.

Menurut aduan awam di laman sosial masing-masing antara lokasi terjejas adalah Petaling Jaya, Shah Alam, Bangi, Selayang, Cheras dan Bandar Sunway sejak jam 12.30 tengah hari.

Beberapa negeri lain turut dilaporkan mengalami situasi sama dan rata-rata terkejut tidak pernah berlaku secara serentak di beberapa lokasi dan negeri.

Netizen turut memuatnaik situasi berkenaan termasuk lampu trafik turut terhenti menyebabkan situasi sesak serta merta di jalan raya.

Selain gangguan elektrik, internet juga terjejas sehingga menyebabkan pengguna tidak dapat menggunakan aplikasi seperti peta dan sebagainya.

Hujan lebat melanda sejak jam 11 pagi memberi cabaran kepada orang ramai di samping berlakunya gangguan.

MEDIA VARIASI sedang menunggu laporan rasmi daripada agensi terbabit.

Author

Tun Puteh Wanti

View all posts

View all posts


Jawatan PM masih kosong, terbuka untuk permohonan – Anwar

KUALA LUMPUR: Pengerusi Pakatan Harapan (PH), Datuk Seri Anwar Ibrahim memaklumkan tiada calon yang memperoleh majoriti untuk menjadi Perdana Menteri (PM) ke-10 dan membentuk kerajaan baharu.

Jelas Anwar, Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menitahkan agar semua pihak membentuk kerjasama bagi membentuk kerajaan yang kukuh untuk memberi tumpuan terhadap aspek ekonomi.

Anwar juga dengan nada seloroh memaklumkan jawatan Perdana Menteri jawatan tersebut juga masih terbuka kepada mana-mana calon dan boleh memohon untuk mengisi jawatan itu.

“Pandangan Tuanku, perlunya ada kerjsama dan membentuk pakatan dari semua pihak supaya kerajaan yang bakal dibentuk adalah kukuh untuk memberi tumpuan kepada pemulihan ekonomi negara.

“Jawatan PM masih lagi kosong memandangkan tiada mana-mana calon memperoleh majoriti. Terbuka untuk permohonan,” katanya dalam satu sidang media selepas menghadap Al-Sultan Abdullah di luar perkarangan pintu 2 Istana Negara, pada Selasa.

Menurut Anwar, gabungan PH masih lagi mengekalkan beliau sebagai calon Perdana Menteri sekiranya memperoleh majoriti bagi membentuk kerajaan pada pasca PRU15.

Author

Mohamad Fitri Hazim Hazam

View all posts

View all posts


Apa yang berlaku kepada saya kifarah ‘sondol’ suami orang – Cik Pia

KUALA LUMPUR: Wanita yang pernah tular di Tiktok akibat masalah pendaftaran bayi, didakwa isteri kedua kepada pempengaruh Tiktok, Boss Kay menganggap takdir yang berlaku pada dirinya ketika ini, sebagai kifarah buatnya, kerana ‘menyondol’ suami orang.

Nur Sufia Johari atau dikenali Cik Pia, dalam Tiktoknya mengakui kesilapan yang dilakukannya itu, sehingga reda dengan apa yang menimpa dirinya termasuk nama tidak tersenarai dalam syarikat, produk tidak dikeluarkan lagi dan syarikat juga hancur.

Katanya, Allah SWT telah membalas perbuatannya kerana mengambil suami orang.

“Allah dah balas dah semua benda dekat saya, saya dah dapat kifarah, company saya hancur, tak ada nama dalam company, produk tidak bersama saya.

“Saya anggap itu satu kifarah untuk saya di atas kesilapan saya mengambil suami orang,” katanya.

Dakwanya lagi, dia juga ditipu oleh suami orang, yang ketika itu diberitahu lelaki itu sedang dalam proses bercerai, namun tetap mengakui ia datang dari kesilapan diri sendiri.

Nursufia sebelum itu, terpaksa tularkan isu pengabaian suaminya itu yang menyebabkan anak kedua mereka yang lahir 53 hari lalu berisiko dianggap anak tak sah taraf.

Dia telah memuat naik video di akaun TikTok miliknya mengenai rasa kecewa dan sedihnya apabila Jabatan Pendaftaran Negara (JPN) meminta bayi mereka dibinkan Abdullah atau 99 nama Allah.

Wanita itu kemudian membuat laporan polis di Balai Polis Dang Wangi dan juga aduan di Persatuan Pengguna Islam Malaysia (PPIM) sehingga proses pendaftaran itu selesai.

Bagaimanapun, selepas campur tangan peguam dan suaminya iaitu Khairul Azli Abdul Aziz atau dikenali sebagai Boss Kay hadir memberi kerjasama, urusan itu akhirnya selesai.

Ketua Pengarah Jabatan Pendaftaran Negara (JPN), Datuk Ruslin Jusoh mengesahkan perkara itu.

Nursufia dalam hantaran terbaharu di akaun sama, juga merasa hari ulang tahun kelahirannya kali ini paling istimewa kerana merasa begitu tenang selepas merasakan urusan lancar dan dipermudahkan Tuhan.

Dalam hantaran itu, turut diselitkan video rakaman Boss Kay pada tarikh 12/3/2023 melafazkan talak cerai kali kedua kepada Nursufia disertakan ucapan selamat ulang tahun kelahiran kepada wanita anak dua itu.

Author

Tun Puteh Wanti

View all posts

View all posts


Messi jangka Haaland, Mbappe dominasi Ballon d’Or

SELEPAS merangkul gelaran Ballon d’Or kelapannya, Lionel Messi memberi petunjuk bahawa kemenangan itu seolah-olah trofi terakhirnya sebagai pemain terbaik dunia.

Penyerang Argentina berusia 36 tahun itu sebaliknya menjangkakan dua pesaing utamanya yang lebih muda, Erling Haaland dan Kylian Mbappe akan mendominasi anugerah Ballon d’Or pada masa akan datang.

Ketika berucap pada majlis anugerah Ballon d’Or di Paris, Perancis pada Isnin, Messi tidak menolak kemungkinan kedua-dua pemain tersebut akan menjadi penggantinya dalam bola sepak.

“Ballon d’Or adalah hadiah untuk seluruh Argentina. Namun, saya tidak mahu melupakan Haaland atau Mbappe mempunyai tahun yang hebat, menakjubkan dan pada tahun-tahun akan datang mereka akan memenangi anugerah ini,” katanya seperti dilapor OneFootball.

🚨✨ Ballon d’Or top three ranking.

1⃣ Lionel Messi2⃣ Erling Haaland3⃣ Kylian Mbappé pic.twitter.com/pZEleF2BqX

— Fabrizio Romano (@FabrizioRomano) October 30, 2023

Untuk rekod, Mbappe muncul penjaring terbanyak Piala Dunia dengan lapan gol, termasuk hatrik di final namun pasukannya, Perancis tewas kepada Argentina menerusi penentuan penalti.

Namun bekas rakan sepasukan Messi di Paris Saint-Germain (PSG) itu hanya berada di tangga ketiga, di belakang Haaland yang meledak 52 gol dalam 53 penampilan untuk Manchester City ketika menjuarai treble musim lalu.

Messi terpilih merangkul Ballon d’Or selepas kejayaannya membantu Argentina menjuarai Piala Dunia di Qatar tahun lalu – meledak tujuh gol dan dinobatkan pemain terbaik kejohanan.

Kali pertama dia memenangi Ballon d’Or adalah pada tahun 2009.

Author

Fazleen Safina Abd Jamil

View all posts

View all posts


Isteri bekas PM mohon dibebaskan kes ubah wang haram RM7.1j, gagal isytihar pendapatan

KUALA LUMPUR: Datin Seri Rosmah Mansor memohon dilepas dan dibebaskan daripada 12 pertuduhan pengubahan wang haram berjumlah RM7.1 juta dan lima tuduhan gagal mengisytiharkan pendapatannya kepada Lembaga Hasil Dalam Negeri (LHDN).

Menerusi afidavit sokongan bersama notis usul difailkan Tetuan Reza Rahim & Rajivan semalam, Rosmah, 72, menjelaskan hasratnya mahu membatalkan pertuduhan terbabit antaranya kerana ia tiada asas, defektif (cacat), pramasa dan tidak mendedahkan kesalahan dalam perundangan.

Menurut isteri Datuk Seri Najib Razak itu, dia ada hak substantif dan perlembagaan untuk dilayan secara saksama, selain hak perundangan substantif mengikut Bahagian VI Akta Cukai Pendapatan 1967 untuk mengemukakan rayuan terhadap sebarang taksiran dilakukan LHDN yang jelas dinafikan kepadanya.

“Pertuduhan terbabit secara asasnya berlandaskan bahawa saya kononnya gagal untuk memfailkan pulangan diperlukan di bawah Seksyen 77 (1) Akta Cukai Pendapatan 1967 (Akta 53), bertentangan Seksyen 112 Akta Cukai Pendapatan 1967.

“Oleh itu, saya didakwa melakukan kesalahan berdasarkan Seksyen 4(1)(a) Akta Pencegahan Pengubahan Wang Haram dan Pencegahan Pembiayaan Keganasan 2001 (Akta 613) yang boleh dihukum mengikut seksyen sama.

“Saya percaya bahawa pertuduhan itu adalah defektif, pramasa dan tidak konklusif kerana tiada perintah, arahan, permintaan serta tuntutan wujud yang menyatakan bahawa jumlah dinyatakan dalam tuduhan tertakluk kepada pembayaran cukai di bawah Akta Cukai Pendapatan 1967,” katanya.

Isteri bekas Perdana Menteri itu juga menegaskan, tiada perintah, arahan, permintaan dan tuntutan daripada LHDN diterima, sekali gus tidak boleh menyatakan dia melanggar peruntukan perundangan.

“Sebarang perintah, arahan, permintaan dan tuntutan bahawa jumlah berkenaan dikenakan pembayaran cukai adalah tertakluk kepada peruntukan dalam Akta Cukai Pendapatan 1967 yang secara khususnya berdasarkan Seksyen 4 akta itu,” katanya.

Pada ketika itu, katanya, Ketua Pengarah LHDN tidak pernah menyerahkan kepadanya apa-apa taksiran, permintaan dan tuntutan seperti diperuntukkan di bawah Akta Cukai Pendapatan 1967, yang menjadikan jumlah terbabit boleh dikenakan bayaran.

“Dalam apa keadaan pun, Ketua Pengarah LHDN kini disekat oleh had masa untuk berbuat demikian,” katanya sambil menjelaskan, forum yang ada hak untuk menentukan jumlah yang tertakluk pada pembayaran cukai adalah Suruhanjaya Khas Cukai Pendapatan (SCIT), bukannya mahkamah.

“Malah, mahkamah jenayah bukan forum yang sesuai bagi penentuan itu. Jika mahkamah jenayah meneruskan dengan penentuan itu, maka ia akan mengambil alih fungsi SCIT yang juga adalah badan diberi kuasa melalui undang-undang.

“Saya ada hak substantif untuk merujuk sekiranya jumlah itu tertakluk pembayaran cukai kepada SCIT yang dinafikan kepada saya dalam pertuduhan ini. Pertuduhan terbabit jelas ada motif untuk menindas hak substantif yang dijanjikan dalam Akta Cukai Pendapatan 1967,” katanya.

Pada prosiding pengurusan kes di hadapan Hakim Mahkamah Tinggi, K Muniandy yang disertai Timbalan Pendakwa Raya, Poh Yih Tinn dan peguam Rosmah, Datuk Firoz Hussein Ahmad Jamaluddin, afidavit itu disahkan difailkan semalam.

Muniandy kemudian menetapkan supaya pendakwaan memfailkan afidavit balas selewat-lewatnya 22 September ini, manakala pemfailan hujahan bertulis pihak pembelaan Rosmah serta pendakwaan pula, masing-masing selewat-lewatnya 2 dan 16 November.

“Permohonan untuk membatalkan pertuduhan terbabit akan didengar 13 Disember,” katanya. – Berita Harian

Authors

Media Variasi

View all posts

Diyana Rahip

View all posts

View all posts

View all posts


PTSD bukti Puteri Balqis, ibu trauma

KUALA LUMPUR: Laporan pemeriksaan sebuah hospital mengesahkan Puteri Balqis dan ibunya, menghadapi gangguan dan tekanan selepas trauma (PTSD) dipercayai bagi membuktikan dakwaan pelakon remaja itu benar dan penderaan mental berlaku.

Puteri Balqis dan ibunya Norashikin Mohd Aziz, dipercayai telah dibawa berjumpa dengan pakar psikiatri di sebuah hospital di Kuala Lumpur pada Rabu lalu.

Mereka berdua bermalam di wad hospital berkenaan dan disahkan menghadapi PTSD.

Ia dilakukan atas nasihat peguam Puteri Balqis selepas laporan polis dibuat menafikan dakwaan bapanya.

“Selepas laporan polis dibuat atas nasihat peguam Aqish (Puteri Balqis) dan ibunya dibawa ke hospital untuk berjumpa pakar psikiatri.

“Tujuannya adalah bagi mendapatkan kepastian dakwaan remaja itu benar dan penderaan mental yang dialaminya juga benar-benar berlaku.

“Kita pun tidak mahu orang menuduh dia meraih simpati atau mereka-reka cerita. Jadi, dia ke hospital bersama dengan polis,” kata sumber memetik laporan sebuah portal.

Sebelum ini, bapa kepada pelakon remaja ditahan reman sehingga Isnin ini, susulan laporan polis dibuat, selepas dinafikan dakwaannya menjadi mangsa gangguan seksual lelaki terbabit.

Kes disiasat mengikut Seksyen 354 Kanun Keseksaan kerana mencabul, Seksyen 31(1)(a) Akta Kanak Kanak 2001 kerana mengabaikan seorang kanak-kanak dan Seksyen 292 Kanun Keseksaan bagi kesalahan memiliki bahan lucah.

Terdahulu, remaja terbabit, Puteri Balqis yang juga pelakon Air Force, membuat pendedahan mengejutkan menerusi satu temu bual di laman YouTube, mengenai sikap sebenar bapanya sehingga mendapat perhatian umum.

Bapa pelakon itu kemudian membuat laporan polis di Balai Polis Bandar Baharu, Kedah menafikan dakwaan berkenaan.

Bagaimanapun, remaja terbabit membuat laporan polis selepas dinafikan dakwaan berkenaan.

Author

Fhatihah Zakinan

View all posts

View all posts


Makanan kucing versi halal dapat sambutan tinggi di pasaran Asia Tenggara

CYBERJAYA: Produk makanan kucing halal kini semakin mendapat sambutan dalam pasaran di Asia Tenggara.

Presiden Adabi Consumer Industries Sdn. Bhd. (Adabi), Adrian Roslan berkata, ketika makanan kucing di pasaran tempatan tidak memerlukan sijil halal, produk makanan kucing daripada jenama Power Cat keluaran syarikat untuk pasaran eksport telah menerima pensijilan halal daripada Majlis Ulama Indonesia.

Tambah beliau, kesemua produk makanan keluarannya untuk pasaran eksport menggunakan pensijilan halal daripada Jabatan Kemajuan Islam Malaysia (JAKIM) kecuali makanan kucing.

“Pensijilan halal JAKIM ini sememangnya diyakini di seluruh dunia dan kita patut berbangga apabila produk kita dapat menggunakan logo halal daripada JAKIM. Proses untuk mendapatkannya pun bukan mudah.

“Kami ada menyatakan hasrat kepada JAKIM supaya mewujudkan logo halal untuk makanan haiwan, namun kami faham bukan mudah untuk mewujudkan skop baharu dalam pensijilan halal.

“Pada masa sama, kami tidak melihat bahawa pihak JAKIM memandang pensijilan halal bagi makanan haiwan ini adalah sesuatu yang tidak perlu,” katanya seperti dilapor Kosmo.

Jelas Adrian, produk makanan kucing halal keluaran syarikat mendapat sambutan baik dari pasaran luar negara terutamanya Filipina, sehingga fasiliti pengeluaran syarikat yang bertempat di Rawang ‘tak cukup tangan’ untuk memenuhi permintaan.

Tambah Adrian, Adabi bagaimanapun telah pun memulakan kerja-kerja naik taraf fasiliti pengeluaran makanan kucingnya termasuk melibatkan pembelian mesin baharu, yang dijangka selesai sekitar Jun ini.

“Adabi sebelum ini popular dengan produk serbuk kari, namun segmen ini sebenarnya telah jatuh ke tangga kedua dan digantikan dengan segmen makanan kucing yang kini menyumbang kira-kira 23 peratus daripada perolehan syarikat,” maklumnya.

Katanya lagi, terdapat pasaran besar bagi makanan kucing halal di negara ini dan berdasarkan tinjauan pasaran yang dilakukan pihaknya, keperluan pensijilan halal untuk makanan kucing sememangnya ada.

“Ramai umat Islam yang membela kucing dan masyarakat Melayu pun ramai yang begitu sensitif tentang isu halal ini.

“Ada pelanggan kami yang menyatakan mereka sedikit geli untuk memegang makanan haiwan yang tidak diketahui status halalnya sehingga ada yang mengenakan sarung tangan untuk mengendalikannya.

“Halal ini bukan sahaja melibatkan soal bersih, malah suci. Kini ramai yang berbelanja banyak untuk penjagaan kucing peliharaan yang dianggap sebagai ahli keluarga sendiri dan mereka mahu memastikan makanan yang diberikan kepada haiwan kesayangan adalah dijamin kesuciannya,” ujarnya.

Author

Diyana Rahip

View all posts

View all posts


Lelaki ditahan disyaki muat naik kenyataan provokasi, hasutan

KUALA LUMPUR: Polis Diraja Malaysia (PDRM) menahan seorang lelaki kerana disyaki memuat naik dua kenyataan bersifat provokasi perkauman dan berunsur hasutan yang boleh menggugat ketenteraman awam di laman sosial.

Setiausaha PDRM, Datuk Noorsiah Saaduddin berkata pemilik akaun Twitter yang menggunakan nama @hezryhaizad berusia 33 tahun itu ditahan Bagai Serai, Perak semalam dan direman tiga hari bermula hari ini hingga Khamis.

“Susulan penahanan itu, polis turut merampas sebuah telefon bimbit dan sekeping sim kad milik suspek,” katanya dalam kenyataan hari ini.

Menurut Noorsiah kes disiasat Unit Siasatan Jenayah Terkelas, Bahagian D5, Jabatan Siasatan Jenayah Bukit Aman di bawah Seksyen 4(1) Akta Hasutan 1948 dan Seksyen 505 (c) Kanun Keseksaan iaitu dengan niat hendak mengapikan atau yang mungkin mengapikan mana-mana golongan atau kaum melakukan sesuatu kesalahan terhadap mana-mana golongan atau kaum lain.

Beliau berkata, lelaki itu turut disiasat mengikut Seksyen 233 Akta Komunikasi dan Multimedia 1998 iaitu penggunaan tidak wajar kemudahan rangkaian atau perkhidmatan rangkaian.

“PDRM menasihatkan orang ramai tidak menyalahgunakan media sosial dengan mengeluarkan kenyataan yang mengaibkan, mengundang kemarahan, menimbulkan rasa benci kepada agama, bangsa, kaum, raja sehingga boleh mencetuskan kepada ketidakharmonian dan menjejaskan perpaduan,” katanya.

Beliau berkata tindakan tegas boleh diambil mengikut peruntukan undang-undang sedia ada demi melindungi ketenteraman dan kepentingan masyarakat. – BERNAMA


Ketua Pemuda PN ingatkan peneroka Felda jasa Muhyiddin

CYBERJAYA: Kini bukan lagi masa untuk pengundi Felda di Pelangai bernostalgia dengan segala jasa UMNO dan Barisan Nasional (BN), kata Ahmad Fadhli Shaari.

Sebaliknya, Ketua Pemuda Perikatan Nasional (PN) itu mengingatkan peneroka mengenai budi Tan Sri Muhyiddin Yassin ketika menjadi Perdana Menteri, yang memberi cadangan penyelesaian hutang kepada Felda.

“Kita tahu bagaimana jasa Muhyiddin sebagai perdana menteri Malaysia mewakili PN dari 2020 hingga 2021 yang mengemukakan teori penyelesaian hutang yang ditanggung oleh peneroka Felda.

“Dan ini perkara yang tidak boleh dinafikan walaupun tahu Perdana Menteri ke-10 hadir dengan pelbagai teorinya bahawa, dialah yang menyelesaikan masalah, dialah yang mengemukakan penyelesaian, tetapi tuan-tuan pun tahu perkara yang tidak boleh dinafikan memberi penyelesaian kepada masalah (Felda ialah) Muhyiddin.

“Sekarang ini bukan lagi zaman untuk terhutang budi dengan UMNO, BN.

“Saya tahu saya faham tuan-tuan yang ada di Felda khususnya saluran satu dan saluran dua rasa terhutang budi dengan Umno, BN. Kita rasa nak bayar balik jasa mereka,” katanya seperti dilapor MalaysiaKini.

Beliau berkata demikian ketika ceramah mega PN di Dataran Purnama, Simpang Pelangai, dekat Bentong, Pahang pada Isnin malam.

Mengulas lanjut, Ahmad Fadhli mendakwa, UMNO kini sudah hilang arah tuju perjuangannya apabila terpaksa bekerjasama dengan DAP bagi meneruskan kelangsungan politiknya.

“Minta maaflah bukan saya nak serang UMNO, bukan saya nak perlekehkan UMNO, BN tetapi di bawah kepimpinan Ahmad Zahid (Datuk Seri Dr Ahmad Zahid Hamidi) hari ini, UMNO sudah hilang hala tuju dan sudah pun tenggelam jati dirinya.

“Mereka terpaksa berkongsi kuasa di peringkat nasional bahkan di peringkat negeri pun dengan orang yang selama ini mereka serang, mereka jadikan musuh,” ujarnya.

Pilihan Raya Kecil (PRK) bagi Dewan Undangan Negeri (DUN) Pelangai diadakan berikutan kematian penyandangnya, Allahyarham Datuk Seri Johari Harun dalam nahas pesawat ringan di Elmina, Shah Alam, Selangor pada 17 Ogos lalu.

Suruhanjaya Pilihan Raya (SPR) menetapkan 7 Oktober depan sebagai hari pengundian bagi memilih wakil rakyat baru kawasan itu.

Pilihan raya kali ini menyaksikan pertembungan tiga penjuru antara calon BN, PN dan Bebas.

Author

Fazleen Safina Abd Jamil

View all posts

View all posts


TikTok akan halang pautan laman e-dagang pesaing

SEJAK kebelakangan ini pelbagai platform media sosial mula menghalang perkongsian pautan ke platform pesaing.

Baru-baru ini X akan membuang paparan pratonton pautan dan memperlahankan proses membuka pautan ke laman pesaing diikuti dengan aplikasi popular, TikTok yang ingin melakukan perkara sama.

The Information melaporkan, TikTok akan menghalang perkongsian pautan ke laman e-dagang pesaing di platform mereka. Ini bermakna selepas perkongsian pautan TikTok Shop sahaja dibenarkan. Ini besar kemungkinan kerana ramai membeli barangan yang tular di TikTok Shop di laman e-dagang lain.

Buat masa ini TikTok dikatakan hanya akan menghalang pautan Amazon di Amerika Syarikat terlebih dahulu. Ini kerana di sana TikTok Shop kerugian sebanyak lebih $500 juta tahun ini untuk mengembangkan platform e-dagang mereka. Jika perkara ini sudah menjadi kebiasaan, kami di Amanz tidak terkejut jika selepas ini TikTok Malaysia turut akan menghalang perkongsian pautan Shopee, Lazada dan lain-lain.

Apa kata anda mengenai strategi baharu TikTok ini? – Amanz

Authors

Media Variasi

View all posts

Diyana Rahip

View all posts

View all posts

View all posts


Pemangku Raja Perlis lancar jenama SUKA

PADANG BESAR: Pemangku Raja Perlis, Tuanku Syed Faizuddin Putra Jamalullail hari ini berkenan melancarkan SUKA, jenama bagi produk keluaran Pusat Pemulihan Penagihan Narkotik (PUSPEN).

Keberangkatan tiba baginda di PUSPEN Bukit Chabang di sini, disambut Ketua Pengarah Agensi Antidadah Kebangsaan (AADK), Sutekno Ahmad Belon dan Pengarah PUSPEN Bukit Chabang, Mohamad Zaki Farkhi Ahmad.

Sutekno berkata, jenama SUKA iaitu singkatan bagi ‘Sokongan Untuk Pemulihan Anda’ digunakan oleh AADK untuk memasarkan produk yang dihasilkan oleh klien (pelatih PUSPEN) meliputi hasil pertanian, kimpalan, jahitan dan makanan.

“Sesuai dengan maksud perkataan SUKA, kita mengajak masyarakat untuk sama-sama menyokong usaha pelatih PUSPEN membina hidup baharu dan bebas daripada najis dadah,” katanya kepada pemberita selepas majlis pelancaran SUKA di sini hari ini.

Beliau berkata, setakat ini lebih sepuluh jenis produk dihasilkan oleh 30 PUSPEN seluruh negara dan AADK menjangkakan jualan mencecah RM500,00 pada tahun ini.

“Selain secara terus, produk ini juga akan dijual secara dalam talian kerana AADK merancang untuk membangunkan laman web perniagaan bagi memudahkan orang ramai mendapatkan produk SUKA,” katanya.

Sementara itu  Pengarah PUSPEN Jeli, Kelantan, Aman Mustapha berkata, klien di PUSPEN Jeli menghasilkan produk pertanian berupa anak pokok durian sebagai sebahagian komponen dalam rawatan pemulihan mereka.

“Produk  anak pokok durian kacuk ini merupakan idea klien sendiri yang berminat dengan bidang pertanian dan kita di PUSPEN memberi bimbingan  kepada mereka,” katanya.

Menurutnya penjagaan anak pokok durian dapat mendidik klien tentang kesedaran menjaga diri sendiri agar tidak terjebak lagi dengan penyalahgunaan dadah dan barang terlarang.

“Anak pokok durian perlu disemai, dibaja serta disiram dan begitu juga kehidupan ini perlu dijaga dengan baik agar tidak terjebak dengan perkara yang boleh mendatangkan mudarat seperti najis dadah,” katanya.

Pengarah PUSPEN Gambang, Pahang Rosland Hussen pula berkata, produk SUKA menjadikan klien lebih kreatif seperti mengunakan bahan terpakai untuk menghasilkan produk yang mempunyai nilai komersial.

“Di PUSPEN Gambang kita bawa produk ‘orang-orang’ yang diguna untuk menghalau haiwan perosak tanaman dan dihasilkan dari bengkel kimplan mengunakan gabungan teknologi pengesan (sensor) dan tenaga solar,” katanya. – BERNAMA


Cuti umum Isnin ini – PM Anwar

KAJANG: Perdana Menteri, Datuk Seri Anwar Ibrahim mengumumkan 28 November sebagai cuti umum sempena pembentukan Kerajaan Perpaduan Nasional dan pelantikan beliau sebagai Perdana Menteri ke-10 Malaysia.

Beliau berkata, cuti yang asalnya dicadang diberikan esok terpaksa dianjak ke Isnin depan untuk terus memberikan ruang kepada nilai ringgit dan Bursa Malaysia yang menunjukkan perkembangan positif hari ini.

“Saya bersyukur kerana hari ini dan sebelumnya keadaan dan keyakinan pelabur juga berubah, ringgit diperkuat dan bursa lebih segar.

“Justeru, saya putuskan esok tidak boleh diberi cuti umum tetapi diganti dengan hari Isnin (28 Nov),” katanya pada sidang media pertama beliau selepas mengangkat sumpah sebagai Perdana Menteri.

Pengerusi Pakatan Harapan (PH) itu juga berkata beliau telah berbincang dengan Ketua Setiausaha Negara Tan Sri Mohd Zuki Ali dan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah untuk memberikan cuti umum itu namun ia tertangguh susulan urusan penubuhan kerajaan belum selesai selepas Pilihan Raya Umum ke-15 (PRU15) Sabtu lepas.

Terdahulu, orang ramai mula mempersoal di media sosial sama ada esok akan diberikan cuti peristiwa atau sebaliknya sempena pengumuman Perdana Menteri ke-10 pagi tadi.

Ringgit meningkat 1.8 peratus ke paras tertingginya dalam tempoh dua bulan berbanding dolar AS hari ini dan pada 6 petang, ringgit naik 815 mata peratusan kepada 4.4910/5000 berbanding dolar AS daripada paras penutup 4.5725/5775 pada Rabu.

Bursa Malaysia ditutup tinggi pada paras tertinggi tiga bulan dengan indeks utama meningkat sebanyak 4.04 peratus berikutan sentimen pasaran menaik susulan situasi politik tempatan mereda serta perkembangan luaran positif yang mendorong minat risiko pelabur.

Ditanya tentang pendiriannya yang sebelum ini enggan mengambil gaji sebagai Perdana Menteri, Anwar yang juga Ahli Parlimen Tambun berkata beliau kekal dengan keputusan itu.

Tegasnya keputusan itu sebagai langkah untuk mengembalikan kepercayaan rakyat terhadap kerajaan, menteri dan pemimpin parti.

“Tidak… saya telah umumkan bahawa itu langkah pertama untuk pulihkan keyakinan rakyat supaya tak lihat menteri dan pemimpin itu, tak kira parti dan agama, semuanya hanya fikir gaji, kepentingan, kontrak dan saham… maka saya pilih untuk tolak gaji PM,” katanya.

Anwar juga memaklumkan beliau akan memulakan tugas sebagai Perdana Menteri secara rasmi di pejabatnya di Jabatan Perdana Menteri, Putrajaya sebelum 10 pagi esok.

Perdana Menteri berkata, pegawai beliau telah memintanya berada di pejabat pada 8 pagi namun terpaksa dianjak ke 10 pagi kerana terdapat mesyuarat yang perlu dihadiri sebelum ke sana.

Anwar mengangkat sumpah jawatan sebagai Perdana Menteri ke-10 di hadapan Yang di-Pertuan Agong selepas negara berdepan kemelut politik yang menyaksikan Parlimen tergantung apabila tiada parti yang mendapat majoriti mudah untuk membentuk kerajaan pada PRU15. – BERNAMA


Daerah Bau memiliki aura antarabangsa

Oleh: ARRIAN ZAYNE

BAU: Pesta Tasik Biru berupaya mengangkat nama Sarawak di mata dunia kata Menteri Industri Makanan, Komoditi dan Pembangunan Wilayah Datuk Seri Dr Stephen Rundi Utom.

Justeru beliau mencadangkan pesta tempatan itu dianjurkan dalam skala besar kerana lokasi pinggir Kuching itu memiliki aura antarabangsa.

Menurutnya, daerah Bau mempunyai produk pelancongan yang harus dioptimumkan.

“Daerah Bau yang terangkum dalam Greater Kuching bukan hanya gah pada nama sahaja tetapi ia harus menjadi hebat,” katanya.

Rundi berkata demikian ketika berucap merasmikan Majlis Penangguhan Pesta Tasik Biru 2022 pada Ahad.

Sementara beliau juga menekankan bahawa sektor pemasaran bagi mengangkat Daerah Bau perlu dipertingkatkan agar terus dikenali ramai terutama dalam kalangan pelancong luar negara.

Rundi mahu Daerah Bau menikmati transformasi pembangunan tidak sekadar tertumpu di persekitaran Tasik Biru, namun diperluaskan lagi di kawasan lain.

Terdahulu majlis menyaksikan acara penyerahan plak Memorandum Persefahaman (MoU) kepada 18 kelab, persatuan dan institusi untuk kerjasama bermula tahun ini hingga 2024.

Difahamkan Pesta Tasik Biru dipecahkan kepada enam kluster penganjuran iaitu pelancongan bertanggungjawab, kelestarian pelancongan, sukan warisan rakyat dan keutuhan belia, kebudayaan khazanah komuniti, Bau kitchen food heaven dan pemangkin masyarakat.

Pecahan kepada enam kluster tersebut juga sejajar dengan elemen Strategi Pembangunan Pasca COVID-19 2030 (PCDS 2030) di bawah tiga teras utama iaitu kemakmuran ekonomi, keterangkuman sosial dan kelestarian alam sekitar yang diyakini mendatangkan impak besar, bukan hanya untuk penduduk di Bau tetapi kawasan sekitar.

Author

Media Variasi

View all posts

View all posts


Shuhaily diumum Pengarah Jabatan Siasatan Jenayah Bukit Aman baharu

KUALA LUMPUR: Ketua Polis Kuala Lumpur, Datuk Seri Shuhaily Mohd Zain dilantik sebagai Pengarah Jabatan Siasatan Jenayah (JSJ) Bukit Aman berkuat kuasa 30 Ogos ini.

Beliau akan mengisi kekosongan jawatan itu selepas Datuk Seri Ayob Khan Mydin Pitchay dilantik sebagai Timbalan Ketua Polis Negara 23 Jun lalu.

Mengumumkan perkara itu, Ketua Komunikasi Korporat Polis Diraja Malaysia (PDRM), Asisten Komisioner Skandaguru Anandan berkata, beliau antara 18 nama pegawai kanan polis yang terbabit dalam pertukaran berkuat kuasa tarikh sama.

Katanya, senarai diikuti dengan pertukaran Timbalan Pengarah (Pematuhan Standard), Jabatan Integriti dan Pematuhan Standard, Bukit Aman, Datuk Allaudeen Abdul Majid sebagai Ketua Polis Kuala Lumpur dengan memangku pangkat Komisioner Polis, lapor Kosmo!.

“Seterusnya, Ketua Penolong Pengarah (Siasatan Jenayah Pemalsuan Pelaburan Bersindiket) Jabatan Siasatan Komersial Bukit Aman, Datuk Mohamed Usuf Jan Mohamad dilantik sebagai Timbalan Ketua Polis Pulau Pinang dengan memangku pangkat Deputi Komisioner Polis.

“Komanden Pusat Latihan Polis (Pulapol) Kuala Lumpur, Datuk Noor Hisam Nordin dilantik sebagai Timbalan Ketua Polis Pahang dengan memangku pangkat Deputi Komisioner Polis.

Tambah beliau, Ketua Penolong Pengarah (Siasatan/Perundangan/Kajian Kes), Bahagian Pematuhan Standard, Jabatan Integriti dan Pematuhan Standard, Bukit Aman, Senior Asisten Komisioner, Ibrahim Saad, dilantik sebagai Timbalan Pengarah (Pematuhan Standard) Jabatan Integriti dan Pematuhan Standard, Bukit Aman dengan memangku pangkat Deputi Komisioner Polis.

“Selain itu, Ketua Jabatan Pencegahan Jenayah dan Keselamatan Komuniti, Kedah, Senior Asisten Komisioner, Alzafni Ahmad dilantik sebagai Setiausaha Polis Malaysia, Urusetia Pejabat Ketua Polis Negara, Bukit Aman dengan memangku pangkat Deputi Komisioner Polis,” katanya.

Author

Media Variasi

View all posts

View all posts


Jika PH cukup kuat pastinya sudah bubar DUN

SETIAWANGSA: “Mudah sahaja jika Pakatan Harapan (PH) rasa cukup kuat pastinya sudah bubar Dewan Undangan Negeri (DUN),” kata Timbalan Ketua UMNO Bahagian Setiawangsa, Datuk Mohd Irwan Rizal Mohd Ali Napiah.

Beliau mengulas keputusan PH dan PAS mengambil keputusan untuk tidak membubarkan DUN di Pulau Pinang, Selangor, Negeri Sembilan, Kelantan, Terengganu dan Kedah.

Tambahnya, jika benar PH dakwa cukup kuat di Selangor contohnya, serahkan sahaja mandat kepada rakyat.

“Biar rakyat tentukan, adakah semakin kuat atau semakin lemah? Adakah rakyat masih suka dengan pentadbiran mereka atau meluat?

“Adakah rakyat memerlukan Barisan Nasional (BN) mentadbir dan mengambil balik Selangor?

“Jangan menidakkan nasib rakyat pada masa yang sama mereka perlu fokus keadaan dan situasi rakyat, jadi tiada isu pun untuk bubar jika benar-benar kuat,” katanya pada program Petrol Percuma  siri kelima (5.0) di Stesen Minyak Petron Sri Rampai, anjuran Persatuan Komuniti Prihatin Setiawangsa (MySetiawangsa).

Tambah Irwan, UMNO Setiawangsa sudah siap siaga bergerak daripada tahun 2018.

“Kita lihat anak-anak muda di Setiawangsa perlu tampil berani bersama kita, itu kita rasa terharu dengan sokongan diterima.

“Data terkini belum kemas kini tetapi pengundi Setiwanga hampir 100,000 dahulu 60,000 jadi peningkatan 40,0000 dari undi muda.

“Yang penting rakyat selesa, yakin dengan kita, sebab itu kit bergerak secara berterusan, bukan ikut musim, manggis, rambutan, durian,” katanya.

Author

Tun Puteh Wanti

View all posts

View all posts